CELEX: 52012PC0776
Language: sl
Date: 2012-12-18
Title: Predlog UREDBA EVROPSKEGA PARLAMENTA IN SVETA o poročanju o dogodkih v civilnem letalstvu ter spremembi Uredbe (EU) št. 996/2010 in razveljavitvi Direktive št. 2003/42/ES, Uredbe Komisije (ES) št. 1321/2007 in Uredbe Komisije (ES) št. 1330/2007

|
			
		
		
		52012PC0776
		
			Predlog UREDBA EVROPSKEGA PARLAMENTA IN SVETA o poročanju o dogodkih v civilnem letalstvu ter spremembi Uredbe (EU) št. 996/2010 in razveljavitvi Direktive št. 2003/42/ES, Uredbe Komisije (ES) št. 1321/2007 in Uredbe Komisije (ES) št. 1330/2007 /* COM/2012/0776 final - 2012/0361 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
1.1.        Splošne okoliščine
ukrepa
V Evropski uniji se povprečni letni delež
smrtnih nesreč v rednem potniškem prometu v zadnjih letih ni bistveno
spremenil. Po napovedih za porast letalskega prometa naj bi se v naslednjih
desetletjih do leta 2030 število letalskih poletov skoraj podvojilo. Pri
stabilnem deležu nesreč s smrtnim izidom bo to verjetno povzročilo
povečanje števila nesreč kot stranski produkt nenehno
naraščajočega obsega prometa.
Sedanji sistem varnosti v letalstvu je predvsem
reaktiven sistem, ki temelji na tehnološkem napredku, trdni zakonodaji, ki jo
podpira učinkovit regulativni nadzor, in podrobnih preiskavah nesreč,
ki so podlaga za priporočila za izboljšanje varnosti. Sposobnost
pridobivanja spoznanj iz nesreč je sicer ključna, vendar so se zdaj
pokazale omejitve povsem reaktivnih sistemov pri uvajanju izboljšav. Zato
Mednarodna organizacija civilnega letalstva (ICAO) spodbuja prehod k bolj
proaktivnemu in na dokazih temelječemu pristopu k varnosti.
Učinkovitost takšnega proaktivnega sistema je v veliki meri odvisna od
sposobnosti sistematičnega analiziranja vseh razpoložljivih informacij v
zvezi z varnostjo, vključno z informacijami o dogodkih v civilnem
letalstvu. Podatki so vsekakor bistveni za prepoznavanje tveganj za varnost,
kajti brez trdnih informacij je vsak poskus prepoznavanja tveganj zgolj
ugibanje.
Na ravni Evropske unije se je prehod k bolj
proaktivnemu in na dokazih temelječemu sistemu upravljanja varnosti v
letalstvu že začel s sprejetjem Direktive 2003/42/ES[1], ki od vseh držav članic
zahteva, da vzpostavijo sistem obveznega poročanja o dogodkih. Na podlagi
te zakonodaje morajo države članice zbirati, shranjevati, varovati in med
sabo razširjati informacije o določenih dogodkih v civilnem letalstvu,
letalski strokovnjaki pa so dolžni poročati o dogodkih iz svoje
vsakodnevne delovne dejavnosti. Ta zakonodaja je bila zaključena leta 2007
z dvema izvedbenima uredbama[2].
Prva ustanavlja evropsko centralno podatkovno bazo (ECR) za zbiranje vseh
dogodkov v civilnem letalstvu, ki so jih zbrale države članice, druga pa
je določila pravila o razširjanju informacij, ki jih vsebuje ECR. Trenutno
je v ECR shranjenih okoli 600 000 dogodkov in njihovo število dnevno narašča.

1.2.        Razlogi za predlog
Direktiva 2003/42/ES je uvedla podlago za
proaktiven in na dokazih temelječ sistem upravljanja varnosti v letalstvu
v Evropski uniji, ko je predpisala obveznost poročanja o dogodkih. Vendar
Evropska unija in države članice trenutno niso v zadostni meri sposobne
uporabiti povratnih informacij o izkušnjah za preprečevanje nesreč,
obstoječa zakonodaja pa ne zadostuje za preprečevanje povečanja
števila nesreč in z njimi povezanih smrtnih žrtev kot posledice
pričakovanega povečanja prometa. 
Te razmere je mogoče pojasniti s številnimi
razlogi, ki so povezani z obstoječo evropsko zakonodajo.
Prvič, podatki so sicer ključni za
prepoznavanje tveganj za varnost, vendar je ozaveščenost o vseh dogodkih,
povezanih z varnostjo, premajhna. Te razmere so delno posledica razlik med
državami članicami glede obsega dogodkov, o katerih je treba
poročati. Izhajajo pa tudi iz dejstva, da se posamezniki bojijo
poročati (vprašanje „kulture pravičnosti“). Da bi dosegli cilj
popolnega poročanja, morajo posamezniki povsem zaupati v sistem, saj se od
njih zahteva, da poročajo o napakah, ki so jih storili sami ali h katerim
so prispevali. Vendar posamezniki niso enako zavarovani v različnih
državah članicah in se bojijo, da jih bodo nadrejeni kaznovali ali da bodo
sodno preganjani. Poleg tega dejstvo, da EU ne predpisuje vzpostavitve sistema
prostovoljnega poročanja, ki bi dopolnjeval obvezne sisteme, ter premalo
jasne obveznosti poročanja o dogodkih in tok informacij prav tako
prispevajo k nezadostnemu zbiranju informacij o dogodkih.
Drugič, vključevanje podatkov o dogodkih
ni usklajeno in organizirano, kar povzroča slabo kakovost informacij in
nepopolnost podatkov. Te razmere vplivajo na doslednost in uporabnost
informacij ter omejujejo njihovo uporabo za varnostne namene. 
Tretjič, pravne in organizacijske ovire
preprečujejo ustrezen dostop do informacij, ki jih vsebuje evropska
centralna podatkovna baza. Evropska zakonodaja dejansko predpisuje
anonimizacijo določenih informacij. Čeprav so takšne določbe
namenjene varstvu občutljivih informacij o varnosti, v praksi
povzročajo, da pomembna dejstva o varnosti, na primer dejanski opis
dogodka, niso na voljo organom.
In ne nazadnje, sedanja zakonodaja ne zajema
določb o tem, kako bi morale države članice uporabljati zbrane
podatke. Od sprejetja direktive je bil na mednarodni ravni dosežen dogovor o
načelih, povezanih z analizo in spremljanjem informacij, zbranih prek
sistemov poročanja o dogodkih, vendar še ni bil prenesen v evropsko
zakonodajo. Zaradi tega so pristopi držav članic precej raznoliki in
različni.
1.3.        Cilji predloga
Glavni cilj pobude je prispevati k zmanjšanju
števila letalskih nesreč in z njimi povezanih smrtnih žrtev z izboljšanjem
obstoječih sistemov tako na nacionalni kot tudi evropski ravni, in sicer z
uporabo dogodkov v civilnem letalstvu za odpravljanje varnostnih
pomanjkljivosti in preprečevanje njihovega ponovnega nastanka.
Posamezni cilji so:
(1)                   
zagotoviti, da se zberejo vsi dogodki, ki ogrožajo
ali bi ogrožali varnost v letalstvu, ter tako zagotovi celovita in jasna slika
o varnostnih tveganjih v Evropski uniji in državah članicah;
(2)                   
zagotoviti, da so podatki, ki izhajajo iz
poročanih dogodkov ter so shranjeni v nacionalnih podatkovnih bazah in v
ECR, popolni in visoke kakovosti;
(3)                   
zagotoviti, da imajo ustrezni organi primeren
dostop do vseh informacij v zvezi z varnostjo, shranjenih v ECR, in da se te
informacije uporabljajo samo za izboljšanje varnosti;
(4)                   
zagotoviti učinkovito analizo poročanih
dogodkov, prepoznavanje in obravnavanje tveganj za varnost, kjer je to
primerno, in spremljanje učinkovitosti uvedenih ukrepov z vidika varnosti.
1.4.        Veljavne določbe na
področju, na katero se nanaša predlog
Predlog se nanaša na sprejetje uredbe o
poročanju o dogodkih v civilnem letalstvu. Nova uredba naj bi nadomestila
in razveljavila obstoječo Direktivo 2003/42/ES, njena izvedbena pravila, tj.
Uredbo Komisije (ES) št. 1321/2007 in Uredbo Komisije (ES) št. 1330/2007, ter
spremenila Uredbo (EU) št. 996/2010[3].
Ustanovitev splošnega okvira za poročanje o dogodkih v Evropski uniji ne
obravnava neposredno nobena druga določba.
1.5.        Usklajenost s politikami in
cilji Evropske unije
Ta pobuda je eden izmed ukrepov, ki so potrebni za
enotni evropski prometni prostor, kot je opisano v beli knjigi Komisije iz leta
2011 z naslovom „Načrt za enotni evropski prometni prostor – na poti h
konkurenčnemu in z viri gospodarnemu prometnemu sistemu“[4]. Kot točko ukrepanja jo
izpostavlja tudi sporočilo Komisije z naslovom „Vzpostavitev sistema
upravljanja varnosti za Evropo“[5].
2.           REZULTATI POSVETOVANJ Z ZAINTERESIRANIMI
STRANMI IN OCENE UČINKA
2.1.        Posvetovanje z
zainteresiranimi stranmi in uporaba strokovnega znanja
V fazi priprave so potekala obsežna posvetovanja o
splošnih načelih in minimalnih standardih posvetovanja Komisije z
zainteresiranimi stranmi. 
Komisija se je posvetovala z vsemi 27 državami
članicami prek vprašalnika, ki ga je poslala 7. aprila 2011. Prejela je
odgovore vseh držav članic, razen ene. Komisija je opravila tudi nekaj
obiskov lokacij v državah članicah.
Komisija se je posvetovala z zainteresiranimi
stranmi in širšo javnostjo prek javnega posvetovanja, ki je potekalo od 24.
junija 2011 do 15. septembra 2011 na spletišču „Vaš glas v Evropi“.
V odgovor je prejela skupno 61 odgovorov[6].

Na podlagi Sklepa Komisije 98/500/ES[7] je bil Odbor za socialni dialog
o civilnem letalstvu pozvan, da predstavi uradno stališče o pregledu,
če je to potrebno. Poleg tega je bilo pridobljeno tudi mnenje Evropskega
omrežja organov za preiskave v zvezi z varnostjo civilnega letalstva (ENCASIA)
v skladu s členom 7(3) Uredbe (EU) št. 996/2010.
Vse zainteresirane strani in organi so bili
pozvani na delavnico, ki jo je o vprašanju „kulture pravičnosti“ 19.
aprila 2012 organizirala Komisija[8].

Komisija je zaprosila tudi za mnenje Evropskega
nadzornika za varstvo podatkov. Izvedena pa je bila tudi raziskava o
vzpostavitvi skupne klasifikacije civilnih dogodkov glede na tveganje.
Komisija je vse te prispevke uporabila pri
pripravi ocene učinka in predloga.
2.2.        Ocena učinka
Ocena učinka vsebuje pregled različnih
preučenih možnosti. Poleg možnosti, da se ne uvede nobena sprememba
sedanjih razmer, so bili pri presoji, kako bi bilo mogoče spremeniti
Direktivo 2003/42/ES, uporabljeni trije svežnji politike.
Namen 1. svežnja politike je izboljšati sedanji
sistem z vzpostavitvijo temeljnih elementov popolnega sistema poročanja o
dogodkih in njegovega prispevka k izboljšanju varnosti v letalstvu s spremembo
zakonodaje, le kot je nujno potrebna, ter sprejetjem priporočil in
smernic, kadar koli je to mogoče. Vsebuje najmanj intenzivne ukrepe
politike. 
2. sveženj politike vsebuje bolj ambiciozen
sveženj ukrepov politike, ki vključujejo znatno revizijo zakonodaje EU o
poročanju o dogodkih. Njegov namen je izboljšati sedanji sistem z
vzpostavitvijo potrebnih zakonodajnih zahtev, ki bi zagotovile učinkovit
sistem poročanja o dogodkih na vseh ravneh in prispevale k zmanjšanju
števila letalskih nesreč z uvedbo procesov za analizo zbranih podatkov,
sprejetjem ustreznih ukrepov in spremljanjem učinkovitosti sistema z vidika
izboljšav varnosti. 
Cilj 3. svežnja politike je izboljšati sedanji
sistem s prenosom pristojnosti držav članic za poročanje o dogodkih
na raven EU in, kot pri 2. svežnju politike, vzpostavitvijo zahtev za analizo
dogodkov skupaj s sprejetjem potrebnih varnostnih ukrepov in spremljanjem
izboljšav. V okviru tega svežnja se odgovornost za vzpostavitev in upravljanje
sistemov poročanja o dogodkih prenaša na Evropsko agencijo za varnost v
letalstvu (EASA).
Ob upoštevanju ocene različnih svežnjev politike
na podlagi meril učinkovitosti, uspešnosti in doslednosti se predlaga, da
se izvede 2. sveženj politike, saj bi bile njegove koristi veliko večje od
nastalih stroškov. Opredeljene cilje v skladu z ugotovitvami iz ocene
učinka v celoti izpolnjuje le ta možnost. Zato je ta sveženj politike
podlaga za ta predlog.
3.           PRAVNI ELEMENTI PREDLOGA
3.1.        Povzetek predloga
3.1.1.     Boljše zbiranje informacij o
dogodkih
Predlog vzpostavlja ustrezno okolje, ki bi
zagotovilo poročanje o vseh dogodkih, ki ogrožajo ali bi ogrožali varnost
v letalstvu. 
Predlog najprej ohranja obveznost vzpostavitve
sistema obveznega poročanja o dogodkih (SOPD) in določa osebe, ki so
obvezane poročati, kot tudi dogodke, o katerih je treba poročati v
okviru SOPD. Poleg obveznega sistema predlog predpisuje tudi vzpostavitev
prostovoljnih sistemov, ki so namenjeni zbiranju informacij o dogodkih, ki niso
zajete v SOPD.
Predlog vsebuje tudi določbe, ki zagotavljajo
ustrezno okolje za spodbujanje letalskih strokovnjakov k poročanju o informacijah,
povezanih z varnostjo, in sicer tako, da jih ščiti pred kaznijo, razen v
primerih hude malomarnosti. 
3.1.2.     Pojasnitev toka informacij
Obstoječa direktiva nalaga posameznikom
obveznost poročanja o dogodkih neposredno organom držav članic, v
resnici pa ti organi večino poročil o dogodkih prejmejo od
organizacij, ki zbirajo poročila posameznikov v okviru svojega postopka
upravljanja varnosti. Predlog upošteva ta razvoj in uvaja zahteve za
organizacije. Organizacije in države članice so dolžne vzpostaviti sisteme
poročanja o dogodkih, ki bodo omogočili prepoznavanje tveganj za
varnost. Informacije o dogodkih, ki jih zberejo organizacije, se bodo po
potrebi posredovale pristojnim organom držav članic ali Evropski agenciji
za varnost v letalstvu (EASA). Vse informacije o dogodkih, ki jih zberejo
države članice, organizacije in EASA, so zbrane v evropski centralni
podatkovni bazi.
3.1.3.     Boljša kakovost in popolnost
podatkov
Predlog vključuje številne določbe za
izboljšanje kakovosti in popolnosti poročil o dogodkih, s čimer
omogoča boljše ugotavljanje ključnih področij tveganj in
prepoznavanje potrebe po ukrepanju.
Poročila o dogodkih bodo morala vsebovati
določene minimalne informacije z opredelitvijo obveznih podatkovnih polj,
kot so datum dogodka, kategorija dogodka ali opis dogodka. Predlog zajema tudi
obveznost razporeditve dogodkov glede na tveganje v skladu s skupnim evropskim sistemom
za klasifikacijo tveganj. Poleg tega bi bilo treba izvajati postopke za
preverjanje kakovosti podatkov, predvsem z namenom zagotovitve skladnosti
poročila o dogodku in prvotnih informacij, pridobljenih od
poročevalca. Komisija bo nudila podporo državam članicam, da dosežejo
višje standarde kakovosti in popolnosti podatkov in v ta namen podpirala
pripravo smernic in uporabo delavnic. Cilj tega je zagotovitev doslednega in
enotnega vključevanja podatkov v podatkovne baze. 
3.1.4.     Boljša izmenjava informacij
Predlog obravnava potrebo po boljši izmenjavi
informacij z okrepitvijo obstoječih pravil. 
S tega vidika se bo dostop držav članic in
EASA do evropske centralne podatkovne baze, ki vsebuje informacije o vseh
dogodkih, ki so jih zbrale države članice in EASA, razširil, da bo zajemal
vse podatke in informacije, zajete v podatkovni bazi. Nove določbe
omogočajo državam članicam predvsem dostop do varnostnih podatkov o
dogodkih, nastalih v njihovem zračnem prostoru, o katerih so poročali
in so jih ocenili organi druge države članice.
Ko poleg tega pri ocenjevanju podatkov, zbranih
prek sistemov poročanja o dogodkih, organ prepozna varnostne zadeve, za
katere se šteje, da zadevajo drug organ, te informacije pravočasno
posreduje.
Ne nazadnje, zaradi lažje izmenjave podatkov in
informacij besedilo predpisuje, da morajo biti vsa poročila o dogodkih
združljiva s programsko opremo ECCAIRS (uporabljajo jo vse države članice
in uporablja se za evropsko centralno podatkovno bazo) in taksonomijo ADREP
(taksonomija ICAO, ki se uporablja tudi v programski opremi ECCAIRS).
3.1.5.     Boljša zaščita pred
neustrezno uporabo informacij v zvezi z varnostjo
Zaradi širšega dostopa do podatkov in informacij v
zvezi z varnostjo v evropski centralni podatkovni bazi je treba zagotoviti, da
se podatki in informacije uporabljajo za ustrezne namene. 
V tem smislu predlog postavlja strožja pravila, ki
poleg obveznega zagotavljanja zaupnosti zbranih podatkov predpisujejo tudi, da
se lahko podatki posredujejo in uporabljajo samo za ohranjanje ali izboljšanje
varnosti v letalstvu.
Namen besedila je tudi zmanjšati morebitni
negativni učinek, ki bi ga imela uporaba teh podatkov s strani sodnih
organov na varnost v letalstvu, in v ta namen nalaga obveznost predhodne
ureditve z oblikovanjem določb, ki bi morale zagotoviti ustrezno
ravnovesje med zadevnima javnima interesoma (pravičnost in varnost
letalstva).
3.1.6.     Boljša zaščita
poročevalca za zagotavljanje stalne razpoložljivosti informacij
Predlog postavlja strožja pravila v zvezi z
zaščito poročevalca o dogodku, da bi se zagotovilo zaupanje ljudi v
sistem in poročanje ustreznih informacij v zvezi z varnostjo.
V tem smislu besedilo potrjuje obveznost anonimiziranih
poročil o dogodkih in omejuje dostop do podatkov, ki omogočajo polno
identifikacijo, le določenim osebam. Poleg tega se od držav članic
zahteva, da ne sprožijo postopkov, razen v primeru hude malomarnosti. 
Utrjuje se pravilo, ki prepoveduje, da bi
delodajalci na podlagi informacij, poročanih v skladu s pravili iz te
uredbe, kakor koli oškodovali zaposlene, razen v primeru hude malomarnosti.
Organizacije morajo sprejeti tudi politiko, ki opisuje, kako je zagotovljena
zaščita zaposlenih.
Oblikovani so tudi nacionalni organi, ki
zaposlenim omogočajo poročanje o kršitvah pravil, ki zagotavljajo
njihovo zaščito, za takšne kršitve pa je po potrebi treba sprejeti kazni.
3.1.7.     Uvedba zahtev za analizo
informacij in sprejetje nadaljnjih ukrepov na nacionalni ravni
Predlog spodbuja prehod k bolj proaktivnemu in na
dokazih temelječemu sistemu varnosti v Evropi, saj predpisuje nove
zahteve, ki v pravo EU prenašajo na mednarodni ravni dogovorjena pravila, ki so
povezana z analizo in spremljanjem zbranih informacij o dogodkih.
Organizacije in države članice morajo
analizirati informacije, zbrane prek sistemov poročanja o dogodkih, da bi
prepoznale varnostna tveganja in ukrepale z namenom odprave vseh ugotovljenih
varnostnih pomanjkljivosti. Učinkovitost teh ukrepov v smislu izboljšanja
varnosti se bo spremljala in po potrebi se bodo sprejeli dodatni ukrepi.
3.1.8.     Temeljitejša analiza na ravni
EU
Člen 19 Uredbe (EU) št. 996/2010 je že
opredelil načelo, da morajo informacije, ki jih vsebuje evropska centralna
podatkovna baza, analizirati EASA in države članice. To načelo je
okrepljeno, sedanje sodelovanje pa formalizirano v okviru omrežja analitikov
varnosti v letalstvu, ki mu predseduje EASA. 
Analitiki na ravni EU bodo dopolnjevali delo,
opravljeno na nacionalni ravni, predvsem z ugotavljanjem možnih varnostnih
problemov in ključnih področij tveganj na evropski ravni. Skupni
evropski sistem za klasifikacijo tveganj bo v pomoč tej nalogi z usklajeno
klasifikacijo informacij o vseh dogodkih, ki jih zberejo države članice.
Evropski program za varnost v letalstvu in
Evropski načrt za varnost v letalstvu bosta črpala iz analize in
dejavnosti, ki jih izvaja omrežje analitikov varnosti v letalstvu.
3.1.9.     Izboljšana preglednost za
širšo javnost
Predlog spoštuje potrebno zaupnost določenih
informacij in obenem uvaja večjo preglednost varnosti v letalstvu za širšo
javnost z objavo letnih poročil o varnosti, ki vsebujejo informacije o
sprejetih ukrepih na podlagi te uredbe, trende in zbirne podatke.
3.2.        Pravna podlaga
Predlog temelji na členu 100(2) Pogodbe o
delovanju Evropske unije (PDEU).
3.3.        Načelo subsidiarnosti
Načelo subsidiarnosti se uporablja, če
predlog ne spada v izključno pristojnost Evropske unije. Države
članice posamezno ne morejo v zadostni meri doseči ciljev predloga.
Cilje predloga je mogoče bolje doseči z ukrepi na ravni EU. 
Z ukrepi na evropski ravni bo mogoče bolje
doseči cilje predloga iz naslednjih razlogov. Prvič, treba je
uskladiti poročanje o dogodkih in pravila, povezana z uporabo in
varovanjem informacij ter zaščito poročevalcev; drugič, zaradi
varnostnih razlogov je treba okrepiti sistem izmenjave informacij med državami
članicami ter zagotoviti analizo teh informacij in uvedbo nadaljnjih
ukrepov s strani vseh držav članic. Poleg tega dostopa do podatkov v ECR
ter vzpostavitve procesov in orodij za analizo podatkov v ECR ni mogoče
doseči na nacionalni ravni, saj to zajema evropsko podatkovno bazo, za
katero je treba ukrepe sprejeti na ravni EU. Ukrepi na nacionalni ravni so
nedvomno potrebni, vendar niso zadostni, da bi zagotovili dobro delovanje
sistema kot celote in posledično prispevali k izboljšanju varnosti v
zračnem prometu. Cilja izboljšanja varnosti v zračnem prometu države
članice dejansko ne morejo v zadostni meri doseči, saj so sistemi
poročanja, ki jih države članice upravljajo posamezno, manj
učinkoviti kot usklajena mreža z izmenjavo informacij, ki omogočajo
ugotavljanje možnih varnostnih problemov in ključnih področij tveganj
na evropski ravni.
Predlog je torej v skladu z načelom subsidiarnosti.
3.4.        Načelo sorazmernosti
Predlog je skladen z načelom sorazmernosti.
Dodatna bremena za panogo in nacionalne organe so omejena na tista, ki so
potrebna za izboljšanje učinkovitosti in splošne kakovosti sistema.
Predlog zajema stroške, povezane z izvajanjem določb glede analize in
spremljanja dogodkov, vendar se pričakuje, da jih bodo odtehtale ekonomske
koristi, ki bodo izhajale iz manjšega števila nesreč in z njimi povezanih
smrtnih žrtev.
3.5.        Izbira pravnega instrumenta
Pravni instrument mora biti namenjen splošni
uporabi. Predlagani instrument je uredba. 
Druga sredstva ne bi bila primerna predvsem iz
naslednjih razlogov:
·              
predlog opredeljuje pravice in obveznosti Evropske
agencije za varnost v letalstvu, kar preprečuje uporabo direktive;
·              
mnoge pomanjkljivosti in problematična
področja sedanjega pravnega okvira so povezani z različnim izvajanjem
v državah članicah. Različne prakse, ki so posledica sedanje
direktive, jasno kažejo, da direktiva ni ustrezen instrument za doseganje skladne
in dosledne uporabe prava na področju, kjer je to potrebno zaradi
varnostnih razlogov.
Zato je uredba najustreznejši pravni instrument,
saj druge možnosti ne bi zadostovale za izpolnitev predlaganih ciljev.
4.           PRORAČUNSKE POSLEDICE 
Proračunske posledice, povezane z
oblikovanjem skupnega evropskega sistema za klasifikacijo tveganj ter
povečanjem proračuna, dodeljenega za razvoj ECCAIRS in upravljanje
evropske centralne podatkovne baze, so že zajete v večletnem
finančnem okviru.
Proračunske posledice tega predloga so
povezane z dodatnimi človeškimi viri za Evropsko agencijo za varnost v
letalstvu (ki bodo sodelovali v omrežju analitikov) ter dodatnim
proračunom za službene poti in predstavitve na terenu. 
Tako dodatni človeški viri (dve delovni
mesti, ocenjeni na 300 000 EUR letno) kot dodatni proračun (službene
poti in predstavitve na terenu, ocenjene na 65 000 EUR letno) bodo v
celoti kriti s prerazporeditvijo obstoječih virov Agencije, zato nimajo
vpliva na proračun EU.
5.           NEOBVEZNI ELEMENTI 
5.1.        Poenostavitev
Predlog zagotavlja poenostavitev zakonodaje, saj
nadomešča direktivo in dve uredbi Komisije z enim samim aktom, tj. uredbo
Evropskega parlamenta in Sveta, zanj pa ne bodo potrebni nacionalni izvedbeni
ukrepi.
5.2.        Razveljavitev veljavne
zakonodaje
Sprejetje predloga bo razveljavilo obstoječo
Direktivo 2003/42/ES, Uredbo Komisije (ES) št. 1321/2007 in Uredbo Komisije
(ES) št. 1330/2007 ter spremenilo Uredbo (EU) št. 996/2010.
5.3.        Evropski gospodarski prostor
Predlagani akt se nanaša na zadevo EGP in ga je zato
treba razširiti na Evropski gospodarski prostor.
2012/0361 (COD)
Predlog
UREDBA EVROPSKEGA PARLAMENTA IN SVETA
o poročanju o dogodkih v civilnem
letalstvu ter spremembi Uredbe (EU) št. 996/2010 in razveljavitvi Direktive št.
2003/42/ES, Uredbe Komisije (ES) št. 1321/2007 in Uredbe Komisije (ES) št.
1330/2007
(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije in zlasti člena 100(2) Pogodbe,
ob upoštevanju predloga Evropske komisije,
po predložitvi osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[9],

ob upoštevanju mnenja Odbora regij[10], 
po posvetovanju z Evropskim nadzornikom za
varstvo podatkov[11],
v skladu z rednim zakonodajnim postopkom,
ob upoštevanju naslednjega:
(1)       Zagotoviti bi bilo treba
visoko in enotno raven varnosti v civilnem letalstvu v Uniji in storiti vse, da
se zmanjša število nesreč in incidentov ter tako okrepi zaupanje javnosti
v letalski promet.
(2)       Delež smrtnih nesreč v
civilnem letalstvu se v zadnjem desetletju ni bistveno spremenil; kljub temu se
je bati, da bi se zaradi napovedanega povečanja prometa lahko v naslednjih
desetletjih število nesreč povečalo.
(3)       Uredba (EU) št. 996/2010
Evropskega parlamenta in Sveta z dne 20. oktobra 2010 o preiskavah in
preprečevanju nesreč in incidentov v civilnem letalstvu[12] ima za cilj preprečevanje
nesreč s pospeševanjem hitrega, učinkovitega in kakovostnega
izvajanja preiskav v zvezi z varnostjo. Ta uredba ne bi smela ovirati postopka
preiskav nesreč in incidentov, ki jih vodijo nacionalni organi za
preiskave v zvezi z varnostjo, kot opredeljuje Uredba (EU) št. 996/2010.
(4)       Izkušnje kažejo, da številni
incidenti in druge pomanjkljivosti pogosto še pred nastankom nesreče
opozarjajo na obstoj tveganj za varnost. Poleg tega je sposobnost pridobivanja
spoznanj iz nesreč sicer ključna, vendar so se zdaj pokazale omejitve
povsem reaktivnih sistemov pri uvajanju izboljšav. Unija in države članice
bi si morale prizadevati za bolj proaktivne in na dokazih temelječe
varnostne procese, ki se osredotočajo na preprečevanje nastanka
nesreč z analizo vseh razpoložljivih informacij v zvezi z varnostjo,
vključno z informacijami o dogodkih v civilnem letalstvu.
(5)       Za izboljšanje varnosti
civilnega letalstva je potrebno poročanje, zbiranje, shranjevanje,
varovanje, izmenjava, razširjanje in analiziranje ustreznih informacij v zvezi
z varnostjo v civilnem letalstvu ter izvajanje ustreznih varnostnih ukrepov na
podlagi zbranih informacij. Ta proaktivni in na dokazih temelječ pristop bi
morali uporabiti ustrezni organi držav članic za varnost v letalstvu,
organizacije v okviru svojega sistema upravljanja varnosti in Evropska agencija
za varnost v letalstvu (EASA).
(6)       Vzpostaviti bi bilo treba
obvezne in prostovoljne sisteme poročanja, ki posameznikom omogočajo
poročanje o podrobnostih o dogodkih, zbrane informacije pa bi bilo treba
posredovati organu, ki je pristojen za ukrepanje na podlagi zbranih informacij
o dogodkih, da se poveča varnost v civilnem letalstvu. 
(7)       Osebe, ki delujejo na
različnih področjih civilnega letalstva, prisostvujejo dogodkom, ki
so pomembni za preprečevanje nesreč, in bi zato morale o njih
poročati.
(8)       Treba bi bilo spodbujati
razvoj drugih sredstev za zbiranje informacij v zvezi z varnostjo poleg
sistemov, ki jih predpisuje ta zakonodaja, da se zajamejo vse informacije, ki
bi lahko prispevale k večji varnosti v letalstvu.
(9)       Organi za preiskave v zvezi z
varnostjo bi morali imeti neomejen dostop do zbranih podrobnosti o dogodkih ali
poročil o dogodkih, ki jih hranijo njihove države članice, da lahko
odločijo, katere dogodke je treba preiskati v zvezi z varnostjo, in
oblikujejo spoznanja o varnosti v interesu varnosti v letalstvu.
(10)     Ključno je pridobivanje
kakovostnih in popolnih podatkov, saj lahko analize in trendi na podlagi
netočnih podatkov dajo zavajajoče rezultate in usmerijo prizadevanja
tja, kjer ukrepanje ni primerno. Netočni podatki lahko privedejo tudi do
izgube zaupanja v informacije, ki se posredujejo iz sistemov poročanja o
dogodkih. Da se zagotovita kakovost in popolnost poročil o dogodkih, bi morala
ta poročila vsebovati določene minimalne informacije, ki pa se lahko
razlikujejo glede na kategorijo dogodka. Poleg tega bi bilo treba izvajati postopke
za preverjanje kakovosti informacij ter zagotavljanje skladnosti poročila
o dogodku in prvotno zbranih podatkov o dogodku. Ob podpori Komisije bi bilo
treba pripraviti tudi ustrezne smernice, predvsem z namenom zagotavljanja
kakovosti in popolnosti podatkov ter skladnega in enotnega vključevanja
podatkov v podatkovne baze. Treba bi bilo tudi organizirati delavnice, predvsem
s strani Komisije, da se zagotovi potrebna podpora.
(11)     Izdelati bi bilo treba skupni
evropski sistem za klasifikacijo tveganj, ki bi omogočil podporo pri
ugotavljanju potrebnih hitrih ukrepov ob obravnavi posameznih visokotveganih
dogodkov v zvezi z varnostjo. Omogočati bi moral tudi prepoznavanje
ključnih področij tveganj ob obravnavi zbirnih informacij. Takšen
sistem bi moral biti državam članicam v pomoč pri ocenjevanju
dogodkov in ugotavljanju, kam morajo usmeriti svoja prizadevanja. Ob obravnavi
zbirnih informacij z evropskega vidika bi moral omogočiti tudi
prepoznavanje ključnih področij tveganj v Uniji in podpirati delo,
opravljeno na področju Evropskega programa za varnost v letalstvu in
Evropskega načrta za varnost v letalstvu. Zagotoviti bi bilo treba
ustrezno podporo za dosledno in enotno klasifikacijo tveganj v državah
članicah.
(12)     Zaradi lažje izmenjave
informacij bi morala biti poročila o dogodkih shranjena v podatkovnih
bazah, ki so sistemsko skladne z ECCAIRS (programska oprema, ki jo uporabljajo
vse države članice in evropska centralna podatkovna baza za shranjevanje
poročil o dogodkih) in taksonomijo ADREP (taksonomija ICAO, ki se
uporablja tudi za programsko opremo ECCAIRS). 
(13)     Kadar je v dogodek vpleten
zrakoplov, ki je registriran v državi članici ali ki ga upravlja podjetje
s sedežem v državi članici, bi bilo treba o tem dogodku poročati,
tudi če se je zgodil izven ozemlja držav članic.
(14)     Informacije o dogodkih bi si bilo
treba izmenjavati znotraj Unije. To naj bi predvsem znatno izboljšalo
odkrivanje dejanskih ali potencialnih nevarnosti. Poleg tega bi države
članice tako prejemale vse potrebne informacije o dogodkih, ki se zgodijo
na njihovem ozemlju in o katerih se poroča drugim državam članicam.
(15)     Pri izmenjavi informacij o
dogodkih bi bilo treba spoštovati cilj preprečevanja nesreč in
incidentov v letalstvu, pri čemer je posledično izključeno
pripisovanje krivde in odgovornosti ali primerjanje varnostne zmogljivosti.
(16)     Najučinkovitejši
način, da se zagotovi izmenjava velike količine informacij med vsemi
državami članicami, Komisijo in EASA, je evropska centralna podatkovna
baza.
(17)     Vse informacije v zvezi z
varnostjo, ki izhajajo iz poročil o dogodkih, zbranih v Uniji, bi bilo
treba pravočasno prenesti v evropsko centralno podatkovno bazo. To bi
moralo zajemati zbrane informacije o incidentih, kot tudi informacije, ki
izhajajo iz nesreč in resnih incidentov, za katere je bila opravljena
preiskava v skladu z Uredbo (EU) št. 966/2010.
(18)     Informacije v zvezi z
nacionalnimi dogodki, ki so shranjene v nacionalnih podatkovnih bazah, bi
morale biti predmet te uredbe.
(19)     Informacije v zvezi z
varnostjo, ki jih vsebuje evropska centralna podatkovna baza, bi morale biti v
celoti razpoložljive subjektom, ki so zadolženi za varnost v civilnem
letalstvu, vključno z EASA, in organom, ki so odgovorni za preiskovanje
nesreč in incidentov v Uniji.
(20)     Zainteresirane strani lahko
zahtevajo dostop do določenih informacij, ki jih vsebuje evropska
centralna podatkovna baza.
(21)     Ker nacionalne točke za
stike najbolje poznajo zainteresirane strani s sedežem v zadevni državi
članici, bi morala vsaka nacionalna točka za stike obravnavati
zahtevke zainteresiranih strani s sedežem na ozemlju zadevne države
članice, zahtevke zainteresiranih strani iz tretjih držav ali mednarodnih
organizacij pa bi morala obravnavati Komisija. 
(22)     Informacije, ki jih vsebujejo
poročila o dogodkih, bi morale biti analizirane, in opredeljena bi morala
biti varnostna tveganja. Posledično bi bilo treba določiti ustrezne
ukrepe za izboljšanje varnosti v letalstvu in jih pravočasno izvesti.
Informacije o analizi in spremljanju dogodkov bi bilo treba razširjati znotraj
organizacij in organov držav članic, saj so povratne informacije o
poročanih dogodkih za posameznike dobra spodbuda za poročanje o
dogodkih.
(23)     Treba bi bilo spremljati
učinkovitost sprejetih varnostnih ukrepov in po potrebi izvesti dodatne
ukrepe, da se zagotovi pravilna obravnava varnostnih pomanjkljivosti.
Informacije, ki jih vsebujejo poročila o dogodkih, bi se morale uporabiti
tudi v obliki zbirnih podatkov za ugotavljanje trendov.
(24)     Pri določanju ukrepov, ki
se bodo vključili v državni varnostni program, in za zagotovitev na
dokazih temelječih ukrepov bi morale države članice uporabiti
informacije, ki izhajajo iz zbranih poročil o dogodkih, in njihovo
analizo.
(25)     Ker države članice ne
morejo zadovoljivo doseči cilja izboljšanja varnosti v zračnem
prometu, ker so sistemi poročanja, ki jih upravljajo posamezne države
članice same zase, manj učinkoviti od usklajene mreže z izmenjavo
informacij, ki omogoča prepoznavanje možnih varnostnih problemov in ključnih
področij tveganj na ravni Unije, bi bilo treba analizo na nacionalni ravni
dopolniti z analizo in spremljanjem na ravni Unije, da se zagotovi boljše
preprečevanje letalskih nesreč in incidentov. To nalogo bi moralo na
ravni Unije izvajati omrežje analitikov varnosti v letalstvu. 
(26)     Evropski program za varnost v
letalstvu in Evropski načrt za varnost v letalstvu bi morala zlasti
črpati iz dela omrežja analitikov varnosti v letalstvu za določitev
ukrepov, ki jih je treba izvesti na ravni Unije na podlagi dokazov.
(27)     Širši javnosti bi bilo treba
zagotoviti splošne zbirne informacije o stopnji varnosti v letalstvu v državah
članicah in Uniji. Te informacije bi morale vključevati predvsem
trende in analize, ki izhajajo iz izvajanja te uredbe s strani držav
članic, kot tudi zbirne informacije o vsebini evropske centralne
podatkovne baze.
(28)     Sistem varnosti v civilnem
letalstvu temelji na povratnih informacijah in izkušnjah iz nesreč in
incidentov. Poročanje o dogodkih in uporaba informacij o dogodkih v korist
varnosti temeljita na odnosu zaupanja med poročevalcem o dogodkih in
subjektom, ki je odgovoren za njihovo zbiranje in oceno. Pri tem je treba
strogo uporabljati pravila o zaupnosti. Namen varovanja informacij v zvezi z
varnostjo pred neustrezno uporabo in omejitve dostopa do evropske centralne
podatkovne baze samo na zainteresirane strani, ki sodelujejo pri izboljšanju
varnosti civilnega letalstva, je zagotoviti stalno razpoložljivost informacij v
zvezi z varnostjo, da je mogoče izvesti primerne in pravočasne
preventivne ukrepe ter izboljšati varnost v letalstvu. V tem smislu je treba
občutljive informacije v zvezi z varnostjo ustrezno zaščititi in za
njihovo zbiranje poskrbeti tako, da se zagotovi njihova zaupnost, zaščita
njihovega vira in zaupanje osebja v civilnem letalstvu. Sprejeti bi bilo treba
ustrezne ukrepe, s katerimi bi se omogočila zaupnost informacij, zbranih
prek sistemov poročanja o dogodkih, in omejiti dostop do evropske
centralne podatkovne baze. Nacionalni akti o svobodi informacij bi morali upoštevati
potrebno zaupnost teh informacij. Zbrane informacije bi bilo treba ustrezno
zaščititi pred nepooblaščeno rabo ali razkritjem. Uporabljati bi jih bilo
treba izključno za ohranjanje ali izboljšanje varnosti v letalstvu in ne
za pripisovanje krivde ali odgovornosti.
(29)     Osebo, ki je poročala o
dogodku na podlagi te uredbe, bi bilo treba ustrezno zaščititi. V tem
smislu bi morala biti poročila o dogodkih anonimizirana, podrobnosti,
povezane s poročevalcem, pa ne bi smele biti zavedene v podatkovnih bazah.
(30)     Poleg tega bi moral sistem
civilnega letalstva spodbujati okolje, ki ni kaznovalno, kar bi olajšalo
spontano poročanje o dogodkih in tako pospešilo uvajanje načela
„kulture pravičnosti“. Okolje, ki ni kaznovalno, ne bi smelo
preprečiti sprejetja ukrepov, ki so potrebni za ohranjanje ali izboljšanje
stopnje varnosti v letalstvu.
(31)     Okolje, kjer vlada „kultura
pravičnosti“, bi moralo posameznike spodbujati k poročanju o informacijah,
povezanih z varnostjo. Ne bi pa jih smelo odvezati njihovih običajnih
odgovornosti. V tem smislu se zaposlenih ne bi smelo kaznovati na podlagi
informacij, ki so jih zagotovili na podlagi te uredbe, razen v primeru hude
malomarnosti.
(32)     Pomembno je, da se zagotovi
splošno razumevanje pojma huda malomarnost in s tem jasno določi meja, ki
ščiti poročevalca pred oškodovanjem ali preganjanjem.
(33)     Poročane dogodke bi
morale obravnavati vnaprej določene osebe, ki delujejo neodvisno od drugih
oddelkov, kar bi prispevalo k izvajanju „kulture pravičnosti“ in okrepilo
zaupanje posameznikov v sistem.
(34)     Zaposleni bi morali imeti
možnost prijaviti kršitve načel, ki urejajo njihovo zaščito v skladu
s to uredbo. Države članice bi morale opredeliti posledice, ki jih bodo
nosili tisti, ki so kršili načela zaščite poročevalca, in po
potrebi sprejeti kazni.
(35)     Posameznike lahko od
poročanja o dogodkih odvrača strah samoobdolžitve in možne posledice
v obliki pregona s strani sodnih organov. V tem smislu države članice ne
bi smele sprožiti postopka proti poročevalcu na podlagi njegovega poročila,
razen v primeru hude malomarnosti. Poleg tega bi bilo treba sodelovanje med
varnostnimi in sodnimi organi okrepiti in formalizirati s predhodnimi dogovori,
ki bi morali spoštovati ravnovesje med različnimi vpletenimi javnimi
interesi ter zajemati predvsem dostop in uporabo poročil o dogodkih, ki
jih vsebujejo nacionalne podatkovne baze.
(36)     Da se zagotovi ustrezna
prožnost in posodabljanje informacij, ki jih vsebujejo priloge k tej uredbi,
ter da se opredeli skupni evropski sistem za klasifikacijo tveganj, posodobijo
ukrepi za vključevanje v evropsko centralno podatkovno bazo in razširi ali
omeji razširjanje informacij, ki jih vsebuje evropska centralna podatkovna
baza, bi bilo treba Komisijo pooblastiti za sprejemanje aktov v skladu s
členom 290 Pogodbe o delovanju Evropske unije. Zlasti je pomembno, da
Komisija pri svojem pripravljalnem delu opravi ustrezna posvetovanja, tudi na
strokovni ravni. Komisija mora pri pripravi in oblikovanju delegiranih aktov
zagotoviti istočasno, pravočasno in ustrezno posredovanje zadevnih
dokumentov Evropskemu parlamentu in Svetu.
(37)     Da se zagotovijo enotni pogoji
za izvajanje te uredbe, bi bilo treba Komisiji dodeliti izvedbena pooblastila v
zvezi izvajanjem skupnega evropskega sistema za klasifikacijo tveganj in upravljanjem
evropske centralne podatkovne baze. Ta pooblastila bi se morala izvajati v
skladu z Uredbo (EU) št. 182/2011 Evropskega parlamenta in Sveta z dne 16. februarja 2011
o določitvi splošnih pravil in načel, na podlagi katerih države
članice nadzirajo izvajanje izvedbenih pooblastil Komisije[13].
(38)     Pri uporabi te uredbe bi bilo
treba v celoti upoštevati pravila o obdelavi podatkov in varstvu posameznikov,
ki jih opredeljujeta Direktiva 95/46 Evropskega parlamenta in Sveta z dne 24.
oktobra 1995 o varstvu posameznikov pri obdelavi osebnih podatkov in o prostem
pretoku takih podatkov[14]
in Uredba (EU) št. 45/2001 Evropskega parlamenta in Sveta z dne 18. decembra 2000
o varstvu posameznikov pri obdelavi osebnih podatkov v institucijah in organih
Skupnosti in o prostem pretoku takih podatkov[15].
Pri uporabi te uredbe bi bilo treba v celoti upoštevati pravila o dostopu do
podatkov, kot jih opredeljuje Uredba Evropskega parlamenta in Sveta (ES) št. 1049/2001
z dne 30. maja 2001 o dostopu javnosti do dokumentov Evropskega
parlamenta, Sveta in Komisije[16],
razen kadar se nanaša na razširjanje podatkov in informacij, ki jih vsebuje
evropska centralna podatkovna baza in so zaščiteni skladno s strožjimi
pravili iz te uredbe. 
(39)     Kazni bi morale zlasti
omogočiti kaznovanje vsake osebe ali subjekta, ki v nasprotju s to uredbo
zlorabi informacije, ki jih ščiti ta uredba; ki oškoduje poročevalca o
dogodku, razen v primeru hude malomarnosti; ki ne vzpostavi okolja, ki
omogoča zbiranje podrobnosti o dogodkih; ki ne analizira zbranih
informacij in ne ukrepa za obravnavanje ugotovljene ali možne varnostne
pomanjkljivosti; ki ne izmenjuje informacij, zbranih na podlagi te uredbe.
(40)     Ker cilja te uredbe,
namreč določitve skupnih predpisov na področju poročanja o
dogodkih v civilnem letalstvu, države članice ne morejo zadovoljivo
doseči same in ker se ta cilj zaradi vseevropske razsežnosti in
učinkov lažje doseže na ravni Unije, lahko Unija sprejme ukrepe v skladu z
načelom subsidiarnosti iz člena 5 Pogodbe o Evropski uniji. V
skladu z načelom sorazmernosti iz navedenega člena ta uredba ne
presega tistega, kar je potrebno za dosego navedenega cilja.
(41)     Uredbo (EU) št. 996/2010 bi
bilo treba spremeniti.
(42)     Razveljaviti bi bilo treba
Direktivo 2003/42/ES Evropskega parlamenta in Sveta z dne 13. junija 2003
o poročanju o dogodkih v civilnem letalstvu[17], Uredbo Komisije (ES) št. 1321/2007
z dne 12. novembra 2007 o določitvi izvedbenih pravil za
vključitev informacij o dogodkih v civilnem letalstvu v centralno
podatkovno bazo[18]
in Uredbo Komisije (ES) št. 1330/2007 z dne 24. septembra 2007 o
določitvi izvedbenih pravil za razširjanje informacij zainteresiranim
stranem o dogodkih v civilnem letalstvu[19]
–
SPREJELA NASLEDNJO UREDBO:
Člen 1
Vsebina
1.           Cilj te uredbe je izboljšanje
varnosti v letalstvu, in sicer tako, da se zagotovi poročanje, zbiranje,
shranjevanje, varovanje, izmenjava, razširjanje in analiziranje ustreznih
informacij v zvezi z varnostjo v civilnem letalstvu ter izvajanje ustreznih
varnostnih ukrepov na podlagi zbranih informacij, če je to potrebno.
Določa tudi pravila v zvezi z vključevanjem zbranih informacij v
evropsko centralno podatkovno bazo ter o njihovem razširjanju zainteresiranim
stranem z namenom, da se tem stranem zagotovijo informacije, ki jih potrebujejo
za izboljšanje varnosti civilnega letalstva.
2.           Edini namen poročanja o
dogodkih je preprečevati nesreče in incidente, ne pa pripisovati
krivdo ali odgovornost.
Člen 2 
Opredelitev
pojmov
V tej uredbi se uporabljajo naslednje
opredelitve pojmov:
(1)              
„anonimizacija“ pomeni postopek, pri katerem se iz
predloženih poročil o dogodkih odstranijo vsi osebni podatki v zvezi s
poročevalcem in tehnični podatki, na podlagi katerih bi bilo
mogoče ugotoviti identiteto poročevalca ali tretjih oseb;
(2)              
„Evropski program za varnost v letalstvu“ pomeni
celovit sklop predpisov na ravni Unije, skupaj z aktivnostmi in procesi, ki se
uporabljajo za skupno upravljanje varnosti na evropski ravni;
(3)              
„Evropski načrt za varnost v letalstvu“ pomeni
oceno varnostnih vprašanj in s tem povezan načrt ukrepov na evropski
ravni;
(4)              
„huda malomarnost“ pomeni očitno in namerno
kršitev dolžnosti skrbnosti, ki neposredno povzroči predvidljivo škodo
osebi ali na premoženju ali resno zniža stopnjo varnosti v letalstvu;
(5)              
„incident“ je dogodek, povezan z delovanjem
zrakoplova, ki ovira ali bi lahko oviral njegovo delovanje in ni nesreča; 
(6)              
„zainteresirana stran“ pomeni katero koli
fizično ali pravno osebo ali kateri koli uradni organ, ne glede na to, ali
je pravna oseba ali ne, ki lahko sodeluje pri izboljšanju varnosti civilnega
letalstva z dostopom do informacij o dogodkih, ki si jih izmenjujejo države
članice, in je uvrščena v eno od kategorij zainteresiranih strani,
kot jih določa ta uredba;
(7)              
„kultura pravičnosti“ je kultura, v kateri
glavni upravljavci in drugi niso kaznovani za svoja dejanja, opustitve ali
odločitve, če so v skladu z njihovimi izkušnjami ter usposabljanjem,
v kateri pa se huda malomarnost, namerne kršitve in destruktivna dejanja ne
tolerirajo; 
(8)              
„dogodek“ pomeni kateri koli dogodek, ki je ali bi
lahko bil pomemben v smislu varnosti v letalstvu, kar zajema predvsem
nesrečo in resni incident, kot sta opredeljena v členu 2(1) in (16)
Uredbe (EU) št. 996/2010, in incident;
(9)              
„organizacija“ pomeni organizacijo, ki zagotavlja
letalske izdelke in/ali storitve ter zajema predvsem letalske operaterje,
odobrene vzdrževalne organizacije, organizacije, ki so odgovorne za projekt
tipa in/ali proizvodnjo letala, izvajalce navigacijskih služb zračnega
prometa in potrjena letališča;
(10)          
„točka za stike“ pomeni pristojni organ, ki ga
določi posamezna država članica v skladu s členom 6(2), ko
zahtevek za informacije predloži zainteresirana stran s sedežem v državi
članici, in Komisijo, ko zahtevek za informacije predloži zainteresirana
stran, ki nima sedeža v Uniji;
(11)          
„organ za preiskave v zvezi z varnostjo“ pomeni
stalni nacionalni organ za preiskave v zvezi z varnostjo v civilnem letalstvu,
ki izvaja ali nadzoruje preiskave v zvezi z varnostjo, kot je opredeljeno v
členu 4 Uredbe (EU) št. 996/2010;
(12)          
„sistem upravljanja varnosti“ pomeni
sistematičen pristop k upravljanju varnosti, vključno s potrebnimi
organizacijskimi strukturami, odgovornostmi, politikami in postopki;
(13)          
„državni varnostni program“ pomeni celovit sklop
zakonodajnih aktov in aktivnosti, ki jih država članica razvije z namenom
upravljanja varnosti v civilnem letalstvu.
Člen 3
Področje
uporabe
Ta uredba se uporablja za dogodke, ki ogrožajo
ali ki bi, če se ne odpravijo, ogrozili zrakoplov, osebe v njem ali katero
koli drugo osebo. Seznam incidentov, o katerih je treba poročati, je
naveden v Prilogi I.
Člen 4
Obvezno
poročanje
1.           Vsaka organizacija s sedežem
v državi članici vzpostavi sistem obveznega poročanja za lažje
zbiranje podrobnosti o dogodkih.
2.           Vsaka država članica
vzpostavi sistem obveznega poročanja za lažje zbiranje podrobnosti o
dogodkih, vključno z zbiranjem podrobnosti o dogodkih, ki jih zberejo
organizacije na podlagi odstavka 1.
3.           Spodaj navedene osebe
poročajo o dogodkih prek sistema, ki ga je vzpostavila organizacija, v
kateri so zaposlene, v skladu z odstavkom 1, ali prek sistema, ki so ga
vzpostavile države članice v skladu z odstavkom 2:
(a)                   
vodja zrakoplova, registriranega v državi
članici, ali zrakoplova, registriranega zunaj Unije, ki ga uporablja
operater, za katerega država članica zagotavlja nadzor delovanja, ali
operater s sedežem v Uniji;
(b)                   
oseba, ki pod nadzorom države članice ali
Evropske agencije za varnost v letalstvu (EASA) opravlja dejavnost
projektiranja, izdelovanja, vzdrževanja ali spreminjanja zrakoplova s
turbinskim motorjem ali zrakoplova za javni prevoz ali katere koli opreme ali
dela takšnega zrakoplova;
(c)                   
oseba, ki pod nadzorom države članice ali EASA
podpiše potrdilo o vzdrževanju ali potrdilo o sprostitvi v obratovanje v zvezi
z zrakoplovom s turbinskim motorjem ali zrakoplovom za javni prevoz ali katero
koli opremo ali delom takšnega zrakoplova;
(d)                   
oseba, ki opravlja nalogo, za katero mora pridobiti
dovoljenje države članice kot kontrolor zračnega prometa ali kot
uslužbenec služb letalskih informacij;
(e)                   
upravnik letališča, za katerega se uporablja
Uredba (ES) št. 1008/2008 Evropskega parlamenta in Sveta[20];
(f)                     
oseba, ki opravlja naloge v zvezi z namestitvijo,
spreminjanjem, vzdrževanjem, popravilom, tehničnimi pregledi, preverjanjem
med letom ali nadzorom letalskih navigacijskih sredstev, za katere prevzema
odgovornost država članica;
(g)                   
oseba, ki opravlja naloge v zvezi z zemeljsko
oskrbo zrakoplova, vključno z oskrbo z gorivom, servisiranjem, pripravo
dokumentacije o obremenitvi in uravnoteženosti, natovarjanjem, razledenitvijo
in vleko na letališču, zajetem v Uredbi (ES) št. 1008/2008.
4.           Vsaka oseba, navedena v
odstavku 3, poroča o dogodkih v roku in skladno z zahtevami iz
točke 1 Priloge II. 
5.           Vsaka organizacija, ki jo
potrdi ali odobri država članica, poroča o podrobnostih o dogodkih,
zbranih skladno z odstavkom 1, pristojnemu organu te države članice
iz člena 6(2).
6.           Vsaka organizacija, ki jo
potrdi ali odobri EASA, poroča EASA podrobnosti o dogodkih, zbranih skladno
z odstavkom 1.
Člen 5
Prostovoljno
poročanje
1.           Vsaka organizacija s sedežem
v državi članici vzpostavi sistem prostovoljnega poročanja za lažje
zbiranje podrobnosti o dogodkih, ki jih ni mogoče zajeti v sistemu
obveznega poročanja, vendar poročevalec meni, da predstavljajo
dejansko ali možno nevarnost.
2.           Vsaka država članica
vzpostavi sistem prostovoljnega poročanja za lažje zbiranje podrobnosti o
dogodkih, ki jih ni mogoče zajeti v sistemu obveznega poročanja,
vendar poročevalec meni, da predstavljajo dejansko ali možno nevarnost,
vključno z zbiranjem podrobnosti o dogodkih, ki jih zberejo organizacije
na podlagi odstavka 1. 
3.           Sistemi prostovoljnega
poročanja omogočajo zbiranje podrobnosti o dogodkih, o katerih ni
obvezno poročati v skladu s Prilogo I, in poročanje o dogodkih s
strani oseb, ki niso navedene v členu 4(3).
4.           Vsaka organizacija, ki jo
potrdi ali odobri država članica, poroča o podrobnostih o dogodkih,
zbranih skladno z odstavkom 1, pristojnemu organu te države članice
iz člena 6(2).
5.           Vsaka organizacija, ki jo
potrdi ali odobri EASA, poroča EASA o podrobnostih o dogodkih, zbranih
skladno z odstavkom 1.
6.           Države članice in
organizacije lahko vzpostavijo druge sisteme zbiranja in obdelave informacij v
zvezi z varnostjo za zbiranje podrobnosti o dogodkih, ki jih ni mogoče
zajeti v sistemih poročanja iz člena 4 ter odstavka 1 in 2
tega člena. Ti sistemi lahko zajemajo poročanje subjektom, ki niso
opisani v členu 6(2), ter lahko vključujejo aktivno sodelovanje
panoge.
Člen 6
Zbiranje
in shranjevanje informacij
1.           Vsaka organizacija s sedežem
v državi članici imenuje eno ali več oseb, ki vodijo zbiranje,
vrednotenje, obdelavo, analizo in shranjevanje podrobnosti o dogodkih, o
katerih se poroča v skladu s členoma 4 in 5. Te imenovane osebe delajo
ločeno in neodvisno od drugih oddelkov organizacije.
2.           Vsaka država članica
imenuje enega ali več pristojnih organov, ki vzpostavijo mehanizem za
zbiranje, vrednotenje, obdelavo, analizo in shranjevanje podrobnosti o
dogodkih, o katerih se poroča v skladu s členoma 4 in 5. Imenovani
pristojni organi pri obravnavi poročanih informacij delajo ločeno in
neodvisno od drugih oddelkov.
Organi, ki jim je mogoče skupno ali posamezno
zaupati to odgovornost, so naslednji:
(a)         
nacionalna uprava za civilno letalstvo in/ali
(b)         
organ za preiskave v zvezi z varnostjo in/ali
(c)         
kateri koli drugi neodvisni organ ali subjekt,
zadolžen za to nalogo. 
Če država članica imenuje več kot
en organ ali subjekt, enega od njih imenuje za točko za stike za prenos
informacij iz člena 8(2).
3.           Poročila o dogodkih, ki
izhajajo iz podrobnosti o dogodkih, zbranih v skladu s členoma 4 in 5,
organizacije hranijo v podatkovni bazi.
4.           Poročila o dogodkih, ki
izhajajo iz podrobnosti o dogodkih, zbranih v skladu s členoma 4 in 5,
pristojni organi iz odstavka 2 hranijo v nacionalni podatkovni bazi. 
5.           V takšni nacionalni bazi se
prav tako shranijo nesreče in resni incidenti.
6.           Organi države članice,
ki so odgovorni za izvajanje državnega varnostnega programa, imajo neomejen
dostop do nacionalne podatkovne baze iz odstavka 4, kar jim je v podporo
pri njihovih odgovornostih v zvezi z varnostjo.
7.           Organi za preiskave v zvezi z
varnostjo imajo neomejen dostop do nacionalne podatkovne baze iz odstavka 4,
da lahko izpolnijo obveznosti iz člena 5(4) Uredbe (EU) št. 996/2010. 
Člen 7
Kakovost
in popolnost poročil o dogodkih
1.           Poročila o dogodkih iz
člena 6 vsebujejo najmanj informacije, navedene v točki 2 Priloge II.
2.           Vsako poročilo o dogodku
iz odstavka 4 člena 6 vsebuje klasifikacijo dogodka, o katerem so
zbrane informacije, glede na tveganje za varnost. Klasifikacija se določi
skladno s skupnim evropskim sistemom za klasifikacijo tveganj iz odstavka 5.
3.           Organizacije in države
članice vzpostavijo postopke za preverjanje kakovosti podatkov, predvsem
za zagotavljanje skladnosti med različnimi podatki, vsebovanimi v
poročilu o dogodku, in prvotnimi podrobnostmi o dogodku, o katerih je
poročal poročevalec.
4.           Podatkovne baze iz odstavkov 3 in 4
člena 6 uporabljajo standardizirane oblike za lažjo izmenjavo informacij
ter so združljive z ECCAIRS in ADREP. 
5.           Komisija razvije skupni
evropski sistem za klasifikacijo tveganj za razvrstitev dogodkov glede na
tveganje za varnost. Pri tem Komisija upošteva potrebo po združljivosti z
obstoječimi sistemi za klasifikacijo tveganj. 
6.           Komisija je pooblaščena,
da po potrebi sprejme delegirane akte v skladu s členom 18 za opredelitev
skupnega evropskega sistema za klasifikacijo tveganj.
7.           Komisija z izvedbenimi akti
sprejme ureditve za izvajanje skupnega evropskega sistema za klasifikacijo
tveganj. Ti izvedbeni akti se sprejmejo v skladu s postopkom pregleda iz
člena 19(2).
8.           Komisija podpira pristojne
organe držav članic pri nalogi vključevanja podatkov, predvsem, a ne
samo pri vključevanju minimalnih informacij iz odstavka 1,
klasifikaciji dogodkov glede na tveganje iz odstavka 2 in vzpostavitvi
postopkov za preverjanje kakovosti podatkov iz odstavka 3. Ta podpora
Komisije, predvsem v obliki smernic in delavnic, prispeva k uskladitvi procesa
vnosa podatkov v državah članicah.
Člen 8
Evropska
centralna podatkovna baza
1.           Komisija vodi evropsko
centralno podatkovno bazo za shranjevanje vseh poročil o dogodkih, zbranih
v Uniji.
2.           Vsaka država članica se
s Komisijo dogovori o tehničnih protokolih za posodabljanje evropske
centralne podatkovne baze s prenosom vseh informacij v zvezi z varnostjo, ki
jih vsebujejo nacionalne podatkovne baze iz člena 6(4).
3.           EASA se s Komisijo dogovori o
tehničnih protokolih za prenos v evropsko centralno podatkovno bazo vseh
poročil o dogodkih, zbranih skladno z Uredbo (ES) št. 216/2008 Evropskega
parlamenta in Sveta[21]
in njenimi izvedbenimi pravili, kot tudi informacij, zbranih na podlagi
členov 4(6) in 5(5).
4.           Komisija z izvedbenimi akti
sprejme ureditve za upravljanje evropske centralne podatkovne baze iz odstavka 1.
Ti izvedbeni akti se sprejmejo v skladu s postopkom pregleda iz člena 19(2).
5.           Komisija je pooblaščena,
da po potrebi sprejme delegirane akte v skladu s členom 18 za
posodobitev ukrepov glede vključevanja v evropsko centralno podatkovno
bazo iz odstavkov 2 in 3. 
Člen 9
Izmenjava
informacij
1.           Države članice in EASA
sodelujejo pri izmenjavi informacij tako, da pristojnim organom drugih držav
članic, EASA in Komisiji prek evropske centralne podatkovne baze omogočijo
dostop do vseh informacij v zvezi z varnostjo, shranjenih v svojih podatkovnih
bazah. Poročila o dogodkih se v evropsko centralno podatkovno bazo prenesejo
v 30 dneh od prvotnega zbiranja podrobnosti o dogodku. Poročila o dogodkih
se po potrebi posodobijo z dodatnimi informacijami v zvezi z varnostjo.
2.           Informacije v zvezi z
nesrečami in resnimi incidenti se prav tako prenesejo v evropsko centralno
podatkovno bazo. Osnovne dejanske informacije o nesrečah in resnih
incidentih se prenesejo med izvajanjem preiskave. Po koncu preiskave se dodajo
vse informacije in povzetek končnega poročila o preiskavi v angleškem
jeziku, če je ta na voljo.
3.           Če država članica
ali EASA med zbiranjem podrobnosti o dogodkih ali shranjevanju poročil o
dogodkih prepozna varnostne zadeve, za katere se šteje, da zadevajo drugo
državo članico ali EASA ali da je zanje morda treba uvesti varnostni
ukrep, ta država članica ali EASA čim prej posreduje vse pomembne
informacije v zvezi z varnostjo pristojnim organom držav članic ali EASA.
Člen 10
Razširjanje
informacij
1.           Vsak subjekt, zadolžen za
urejanje varnosti civilnega letalstva ali preiskovanje nesreč in
incidentov v civilnem letalstvu v Uniji, ima spletni dostop do informacij o
dogodkih v evropski centralni podatkovni bazi.
2.           Zainteresirane strani,
naštete v Prilogi III, lahko zahtevajo dostop do določenih informacij, ki
jih vsebuje evropska centralna podatkovna baza. Zainteresirane strani s sedežem
v Uniji naslovijo zahtevek za informacije na točko za stike države
članice, kjer imajo sedež. Zainteresirane strani, ki nimajo sedeža v
Uniji, svoje zahtevke naslovijo na Komisijo.
3.           Iz varnostnih razlogov se
zainteresiranim stranem ne zagotovi neposredni dostop do evropske centralne
podatkovne baze.
Člen 11
Obdelava
zahtevkov in odločitev
1.           Zahtevki se predložijo na
obrazcih, ki jih je potrdila točka za stike. Ti obrazci vsebujejo vsaj
elemente iz Priloge IV.
2.           Točka za stike, ki
prejme zahtevek, preveri, ali je zahtevek vložila zainteresirana stran in ali je
točka pristojna za obravnavo takega zahtevka.
3.           Točka za stike, ki
prejme zahtevek, za vsak primer posebej oceni, ali je zahtevek upravičen
in izvedljiv. Točke za stike lahko zainteresiranim stranem posredujejo
informacije na papirju ali z uporabo varne elektronske komunikacije.
4.           Če točka za stike
sprejme zahtevek, določi obseg in stopnjo informacij, ki se posredujejo.
Te informacije se omejijo izključno na namene zahtevka, brez poseganja v
člena 15 in 16. Informacije, ki niso povezane z opremo, poslovanjem ali
področjem delovanja zainteresirane strani, se posredujejo samo v zbirni
ali anonimizirani obliki. Informacije, ki niso v zbirni obliki, se lahko
posredujejo zainteresirani strani, če predloži podrobno utemeljitev.
5.           Zainteresiranim stranem iz
točke (b) Priloge III se lahko posredujejo samo informacije v zvezi z
njihovo opremo, poslovanjem ali področjem delovanja.
6.           Točka za stike, ki
prejme zahtevek zainteresirane strani iz točke (a) Priloge III, lahko
sprejme splošno odločitev, da navedeni zainteresirani strani redno
posreduje informacije. Zahtevane informacije se nanašajo na opremo, poslovanje
ali področje delovanja zainteresirane strani. S splošno odločitvijo
ni mogoče zagotoviti dostopa do celotne vsebine podatkovne baze in takšna
odločitev zajema samo dostop do anonimiziranih informacij.
7.           Zainteresirana stran uporabi
prejete informacije izključno za namen, ki je naveden na obrazcu zahtevka
in je združljiv s ciljem iz člena 1 te uredbe. Zainteresirana stran ne razkrije
prejetih informacij brez pisnega soglasja posredovalca informacij in sprejme
vse potrebne ukrepe za zagotovitev ustrezne zaupnosti prejetih informacij. 
8.           Odločitev o razširjanju
informacij na podlagi tega člena je omejena na to, kar je nujno potrebno
za namene njihovega uporabnika.
9.           Komisija je pooblaščena,
da v skladu s členom 18 po potrebi sprejme delegirane akte za posodobitev
pravil o razširjanju informacij, ki jih vsebuje evropska centralna podatkovna
baza, da razširi ali omeji razširjanje informacij.
Člen 12
Evidenca
zahtevkov in izmenjava informacij
1.           Vsaka točka za stike
vodi evidenco prejetih zahtevkov in sprejetih ukrepov. Navedene informacije se
Komisiji sporočijo vsakič, ko se prejme zahtevek in/ali sprejme
ukrep.
2.           Komisija da vsem točkam
za stike na voljo posodobljeni seznam zahtevkov, ki so jih prejele različne
točke za stike in Komisija, ter ukrepov, ki so jih te sprejele.
Člen 13
Analiza
in spremljanje dogodkov na nacionalni ravni
1.           Vsaka organizacija s sedežem
v državi članici razvije postopek analize podrobnosti o dogodkih, zbranih
v skladu s členoma 4 in 5, da se opredelijo tveganja za varnost, povezana
z ugotovljenimi dogodki. Na podlagi te analize določi vse ustrezne
korektivne ali preventivne ukrepe, ki so potrebni za povečanje varnosti.
2.           Vsaka organizacija s sedežem
v državi članici po opredelitvi ukrepov, ki so potrebni za obravnavo
dejanskih ali možnih varnostnih pomanjkljivosti, pravočasno izvede te
ukrepe ter vzpostavi postopek za spremljanje izvajanja in učinkovitosti
odzivov. 
3.           Vsaka organizacija, ki jo
potrdi ali odobri država članica, po potrebi v 30 dneh poroča
pristojnemu organu te države članice iz člena 6(2) o rezultatu
analize, izvedene v skladu z odstavkom 1, in o potrebnih ukrepih v skladu
z odstavkom 2.
4.           Vsaka država članica
razvije postopek analize podrobnosti o dogodkih, zbranih v skladu s
členoma 4 in 5, da se opredelijo tveganja za varnost, povezana z
ugotovljenimi dogodki. Na podlagi te analize določi vse ustrezne
korektivne ali preventivne ukrepe, ki so potrebni za povečanje varnosti.
5.           Vsaka država članica po
opredelitvi ukrepov, ki so potrebni za obravnavo dejanskih ali možnih
varnostnih pomanjkljivosti, pravočasno izvede te ukrepe in vzpostavi
postopek za spremljanje izvajanja in učinkovitosti odzivov.
6.           Vsaka država članica
tudi spremlja izvajanje in učinkovitost odzivov organizacij v skladu z
odstavkom 2. Če država članica oceni, da so odzivi neustrezni za
obravnavo dejanske ali možne varnostne pomanjkljivosti, zagotovi, da zadevna
organizacija sprejme in izvede dodatne ustrezne ukrepe.
7.           Informacije, povezane z
analizo in spremljanjem posameznih dogodkov, kot sta opisana v tem členu,
se v evropsko centralno podatkovno bazo shranijo pravočasno, najpozneje pa
dva meseca po njihovi shranitvi v nacionalno podatkovno bazo.
8.           Države članice
informacije, pridobljene z analizo poročil o dogodkih, uporabijo za
opredelitev sanacijskih ukrepov, ki naj se izvedejo v okviru državnega
varnostnega programa. 
9.           Države članice vsaj
enkrat letno objavijo poročilo o varnosti, ki vsebuje informacije o vrstah
dogodkov, zbranih v okviru nacionalnih sistemov obveznega in prostovoljnega
poročanja, da bi širšo javnost obvestile o ravni varnosti v civilnem
letalstvu in ukrepih, ki so jih sprejele za obravnavo vseh varnostnih vprašanj
v tem okviru.
10.         Države članice lahko
objavijo tudi anonimizirana poročila o dogodkih.
Člen 14
Analiza
in spremljanje dogodkov na ravni Evropske unije
1.           Komisija, EASA in pristojni
organi držav članic sodelujejo pri redni izmenjavi in analizi informacij,
ki jih vsebuje evropska centralna podatkovna baza.
2.           Sodelovanje izvaja omrežje
analitikov varnosti v letalstvu. 
3.           EASA podpira dejavnosti
omrežja analitikov varnosti v letalstvu, med drugim pomaga pri pripravi in
organizaciji zasedanj omrežja.
4.           Omrežje analitikov varnosti v
letalstvu prispeva k večanju varnosti v letalstvu v Uniji, predvsem z
izvajanjem analiz varnosti v podporo Evropskemu programu za varnost v letalstvu
in Evropskemu načrtu za varnost v letalstvu.
5.           EASA informacije o rezultatu
analize informacij iz odstavka 1 vključi v letno poročilo o
varnosti iz člena 15(4) Uredbe (ES) št. 216/2008.
Člen 15
Varstvo
in ustrezna uporaba informacij
1.           Države članice in
organizacije sprejmejo potrebne ukrepe, da zagotovijo ustrezno zaupnost
podrobnosti o dogodkih, ki jih prejmejo v skladu s členi 4, 5 in 10.
2.           Podrobnosti o dogodkih se
uporabljajo samo za namen, za katerega so bile zbrane. Države članice in
organizacije jih dajo na razpolago in uporabijo izključno za ohranjanje
ali izboljšanje varnosti v letalstvu. Informacije se ne uporabljajo za pripisovanje
krivde ali odgovornosti.
3.           Komisija, EASA in pristojni
organi držav članic pri izpolnjevanju svojih obveznosti iz člena 14
zagotovijo zaupnost informacij, ki jih vsebuje evropska centralna podatkovna
baza, in omejijo njihovo rabo v okviru, ki je strogo nujen za izpolnjevanje
njihovih obveznosti v zvezi z varnostjo. Te informacije se zato uporabijo
predvsem za analizo trendov na področju varnosti, ki so lahko podlaga za
anonimna varnostna priporočila ali navodila za plovnost, brez pripisovanja
krivde ali odgovornosti.
4.           Države članice
zagotovijo, da njihovi pristojni organi iz člena 6(2) in njihovi
pravosodni organi med seboj sodelujejo na podlagi predhodnih dogovorov. Namen
teh predhodnih dogovorov je zagotoviti pravilno ravnovesje med potrebo po ustreznem
delovanju sodstva na eni strani in potrebo po stalni razpoložljivosti
informacij v zvezi z varnostjo na drugi. 
Člen 16
Zaščita
vira informacij
1.           Vsaka organizacija s sedežem
v državi članici zagotovi, da so vsi osebni podatki, kot so imena ali naslovi
posameznikov, dostopni samo osebam iz člena 6(1). Anonimizirane
informacije se razširjajo znotraj organizacije, če je to primerno. Vsaka
organizacija s sedežem v državi članici obdeluje osebne podatke samo v
obsegu, ki je potreben za namen te uredbe, in brez poseganja v nacionalne
zakonodaje za izvajanje Direktive 95/46/ES.
2.           Vsaka država članica
zagotovi, da osebni podatki, kot so imena ali naslovi posameznikov, niso nikoli
zabeleženi v nacionalni podatkovni bazi iz člena 6(4). Anonimizirane
informacije se dajo na voljo vsem zadevnim stranem, da se jim zlasti omogoči
izpolnjevanje njihovih obveznosti v smislu izboljšanja varnosti v letalstvu.
Vsaka država članica obdeluje osebne podatke samo v obsegu, ki je potreben
za namen te uredbe, in brez poseganja v nacionalne zakonodaje za izvajanje
Direktive 95/46/ES.
3.           Države članice ne sprožijo
postopkov v zvezi z nenaklepnimi ali nenamernimi kršitvami zakona, s katerimi
se seznanijo samo zato, ker se je o njih poročalo na podlagi členov 4
in 5. To pravilo se ne uporablja za primere hude malomarnosti.
4.           Zaposleni, ki poročajo o
incidentih v skladu s členoma 4 in 5, ne bodo oškodovani s strani svojih
delodajalcev na podlagi informacij, o katerih so poročali, razen v
primerih hude malomarnosti.
5.           Vsaka organizacija s sedežem
v državi članici sprejme notranja pravila, ki opisujejo, kako se v njej zagotavljajo
in izvajajo načela kulture pravičnosti, predvsem načelo iz
odstavka 4.
6.           Vsaka država članica
oblikuje organ, odgovoren za izvajanje tega člena. Temu organu lahko
zaposleni poročajo o kršitvah pravil, določenih v tem členu. Po
potrebi imenovani organ predlaga svoji državi članici, da za delodajalca
sprejme kazni iz člena 21.
Člen 17
Posodobitev
prilog
Komisija je pooblaščena za sprejemanje
delegiranih aktov v skladu s členom 18 v povezavi s prilogami k tej
uredbi, da te priloge prilagodi tehničnemu napredku, jih uskladi z
mednarodno dogovorjeno taksonomijo ADREP, z drugimi zakonodajami, ki jih je
sprejela Unija, in z mednarodnimi sporazumi, da posodobi seznam zainteresiranih
strani in obrazec zahtevka za informacije iz evropske centralne podatkovne baze
ter zagotovi, da obseg incidentov, o katerih je treba poročati v okviru
sistema obveznega poročanja, ostane ustrezen. 
Člen 18
Izvajanje
pooblastila
1.           Pooblastilo za sprejetje
delegiranih aktov se Komisiji podeli pod pogoji iz tega člena. 
2.           Pooblastilo za sprejetje
delegiranih aktov iz člena 7(6), člena 8(5), člena 11(9)
in člena 17 se Komisiji podeli za nedoločen čas.
3.           Pooblastilo iz člena 7(6),
člena 8(5), člena 11(9) in člena 17 lahko
Evropski parlament ali Svet kadar koli prekličeta. S sklepom o preklicu pooblastila
pooblastilo iz navedenega sklepa preneha. Sklep začne veljati dan po
objavi v Uradnem listu Evropske unije ali na dan, ki je v njem naveden. Na
veljavnost že veljavnih delegiranih aktov ne vpliva. 
4.           Komisija takoj po sprejetju
delegiranega akta o tem hkrati uradno obvesti Evropski parlament in Svet. 
5.           Delegirani akt, sprejet v
skladu s členom 7(6), členom 8(5), členom 11(9) in členom 17,
začne veljati le, če mu niti Evropski parlament niti Svet v
dveh mesecih od dne, ko sta bila o njem uradno obveščena, ne
nasprotujeta ali če pred iztekom tega roka obvestita Komisijo, da mu ne bosta
nasprotovala. Na pobudo Evropskega parlamenta ali Sveta se ta rok podaljša za
dva meseca.
Člen 19
Postopek
odbora 
1.           Komisiji pomaga odbor,
ustanovljen po členu 65 Uredbe (ES) št. 216/2008. Ta odbor je odbor v
smislu Uredbe (EU) št. 182/2011.
2.           Pri sklicevanju na ta
odstavek se uporablja člen 5 Uredbe (EU) št. 182/2011.
Člen 20
Dostop
do dokumentov in varstvo osebnih podatkov
1.           Razen členov 10 in 11,
ki določata strožja pravila dostopa do podatkov in informacij, ki jih
vsebuje evropska centralna podatkovna baza, se ta uredba uporablja brez poseganja
v Uredbo (ES) št. 1049/2001. 
2.           Ta uredba se uporablja brez
poseganja v nacionalne zakonodaje za izvajanje Direktive 95/46/ES in v skladu z
Uredbo (ES) št. 45/2001.
Člen 21
Kazni
Države članice določijo pravila o
kaznih, ki se uporabljajo za kršitve te uredbe. Predvidene kazni so
učinkovite, sorazmerne in odvračilne. Države članice obvestijo
Komisijo, ko so sprejete kazni na podlagi tega člena.
Člen 22
Sprememba
Uredbe (EU) št. 996/2010
Člen 19 se črta.
Člen 23
Razveljavitve
Direktiva 2003/42/ES, Uredba Komisije
(ES) št. 1321/2007 in Uredba Komisije (ES) št. 1330/2007 se
razveljavijo.
Člen 24
Začetek
veljavnosti
Ta uredba začne veljati dvajseti dan po
objavi v Uradnem listu Evropske unije.
Ta uredba je zavezujoča v celoti
in se neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednik                                                     Predsednik
PRILOGA I: SEZNAM INCIDENTOV, O KATERIH JE TREBA POROČATI V OKVIRU SISTEMA
OBVEZNEGA POROČANJA O DOGODKIH
Del A: Seznam incidentov, o katerih je treba poročati in se nanašajo
na operacije, vzdrževanje, popravilo in izdelavo zrakoplovov
Opomba 1: Čeprav
je v tem delu navedena večina incidentov, o katerih je treba
poročati, v njem ni mogoče v celoti zajeti vseh. Poročati bi
bilo treba tudi o vseh drugih incidentih, za katere vpleteni menijo, da
izpolnjujejo merila.
Opomba 2: Ta del
ne vključuje nesreč in resnih incidentov, ki so opredeljeni v Uredbi
(EU) št. 996/2010. Poleg drugih zahtev, ki se nanašajo na obveščanje o
nesrečah in resnih incidentih, kot so opredeljene v Uredbi (EU) št. 996/2010,
se o nesrečah in resnih incidentih poroča tudi v okviru sistemov
obveznega poročanja o dogodkih.
Opomba 3: Ta del
vsebuje primere zahtev za poročanje glede operacij, vzdrževanja, popravila
in izdelave zrakoplovov.
Opomba 4: Dogodki,
o katerih je treba poročati, so tisti, pri katerih je bila ali bi lahko
bila ogrožena varnost operacije ali ki bi lahko privedli do nevarne situacije.
Če po mnenju poročevalca incident ni ogrozil varnosti operacije,
vendar bi, če bi se ponovil v drugačnih, toda verjetnih
okoliščinah, povzročil nevarnost, bi bilo treba o njem poročati.
Poročanje o dogodku lahko velja za potrebno pri eni kategoriji izdelkov,
delov ali naprav, medtem ko lahko pri drugi kategoriji to ne velja, pri
čemer se lahko zaradi odsotnosti ali obstoja enega samega dejavnika,
človeškega ali tehničnega, incident sprevrže v nesrečo ali resni
incident.
Opomba 5: Dogodki,
o katerih je treba poročati, se lahko nanašajo na dogodke, ki zajemajo
zrakoplove s posadko, kot tudi zrakoplove s sistemom za pilotiranje na daljavo.
VSEBINA
1: LETALSKE OPERACIJE
2: ZRAKOPLOVI – TEHNIČNI VIDIK
3: VZDRŽEVANJE IN POPRAVILO ZRAKOPLOVA
4: NAVIGACIJSKE SLUŽBE ZRAČNEGA PROMETA,
OBJEKTI IN NAPRAVE TER ZEMELJSKE SLUŽBE
1.           LETALSKE OPERACIJE
1.1.        Delovanje zrakoplova
(a)         
Izogibanje:
–     
nevarnost trčenja z drugim zrakoplovom, tlemi
ali drugim predmetom ali nevarna situacija, v kateri bi bil primeren postopek
izogibanja;
–     
izogibanje, potrebno za preprečitev
trčenja z drugim zrakoplovom, tlemi ali drugim predmetom;
–     
izogibanje, potrebno za preprečitev drugih
nevarnih situacij.
(b)         
Incidenti pri vzletanju ali pristajanju,
vključno z varnostnimi ali zasilnimi pristanki. Incidenti, kot so
pristanek pred pragom vzletno-pristajalne steze, pristanek, pri katerem se
zrakoplov ne more ustaviti do konca vzletno-pristajalne steze, ali pristanek,
pri katerem zrakoplov zapelje bočno z vzletno-pristajalne steze. Vzleti,
prekinjeni vzleti, pristanki ali poskusi pristanka na zaprti, zasedeni ali
napačni vzletno-pristajalni stezi. Nedovoljeni vdori na vzletno-pristajalno
stezo.
(c)         
Nezmožnost doseganja predvidene zmogljivosti med
vzletom ali začetnim vzpenjanjem.
(d)         
Kritično nizka količina goriva ali
nezmožnost prečrpavanja goriva ali porabe skupne količine goriva, ki
se lahko porabi.
(e)         
Izguba nadzora (vključno z delno ali
začasno) ne glede na vzrok.
(f)           
Incidenti pri vzletu do dosega ali po dosegu
hitrosti V1 kot posledica ali vzrok nevarne ali potencialno nevarne situacije
(npr. prekinjen vzlet, dotik repa s tlemi, izguba moči motorja itd.).
(g)         
Nadaljevanje leta po neuspelem priletu, ki ima za
posledico nevarno ali potencialno nevarno situacijo.
(h)         
Nenamerno znatno odstopanje od hitrosti letenja,
predvidene sledi leta ali višine (za več kot 300 čevljev) ne glede na
vzrok.
(i)           
Spuščanje pod absolutno/relativno višino
odločitve ali najmanjšo absolutno/relativno višino spusta brez potrebnega
vizualnega stika.
(j)           
Izguba zaznavanja položaja glede na dejanski
položaj ali položaj drugega zrakoplova.
(k)         
Prekinitev komunikacije med letalsko posadko (CRM)
ali med letalsko posadko in drugimi osebami (kabinska posadka, kontrola
zračnega prometa, letalski inženirji).
(l)           
Trd pristanek – pristanek, za katerega velja, da
zahteva pregled podvozja („heavy landing check“).
(m)       
Preseganje omejitev glede neuravnoteženosti goriva.
(n)         
Nepravilna nastavitev kode SSR ali pomožne skale na
višinomeru.
(o)         
Nepravilno programiranje ali napačni vnosi pri
opremi, ki se uporablja za navigacijo ali izračun zmogljivosti, ali
uporaba napačnih podatkov.
(p)         
Napačen sprejem ali razlaga radio-telefonskih
sporočil.
(q)         
Napake ali okvare na sistemu za gorivo, ki so
vplivale na oskrbo z gorivom in/ali njegovo distribucijo.
(r)          
Zrakoplov nenamerno zapusti asfaltno ali betonsko
površino.
(s)          
Trčenje med zrakoplovom in katerim koli drugim
zrakoplovom, vozilom ali drugim predmetom na zemlji.
(t)           
Nenamerno in/ali nepravilno delovanje katerih koli
krmilnih naprav.
(u)         
Nezmožnost doseganja predvidene konfiguracije
zrakoplova v katerikoli fazi leta (npr. podvozje in vratca podvozja, zakrilca,
stabilizatorji, predkrilca itd.).
(v)         
Nevarna ali potencialno nevarna situacija, ki je
posledica namerne simulacije izrednih razmer za namene usposabljanja,
preverjanja sistema ali preizkušanja.
(w)       
Nenormalne vibracije.
(x)         
Sprožitev katerega koli primarnega sistema
opozarjanja, povezanega z manevriranjem zrakoplova, npr. opozorilo glede
konfiguracije, opozorilo o porušitvi vzgona („stick shaker“ – tresenje palice),
opozorilo o prekoračitvi hitrosti itd., razen če:
(1)         
je posadka z gotovostjo ugotovila, da je šlo za
lažno opozorilo, in pod pogojem, da lažno opozorilo ni imelo za posledico težave
ali nevarnosti zaradi odziva posadke na opozorilo; ali
(2)         
je do sprožitve prišlo zaradi usposabljanja ali
preizkušanja.
(y)         
„Opozorilo“ sistemov opozarjanja na bližino tal
(GPWS/TAWS), kadar:
(1)         
zrakoplov pride bliže tlom, kakor je bilo
načrtovano ali predvideno;
(2)         
se je opozorilo pojavilo v instrumentnih
meteoroloških razmerah letenja ali ponoči in je ugotovljeno, da se je
sprožilo zaradi povečane hitrost spuščanja (način 1);
(3)         
je opozorilo posledica tega, da podvozje ali
zakrilca niso bila spuščena na ustrezni točki prileta (način 4);
ali
(4)         
je težava ali nevarnost posledica ali bi lahko bila
posledica odziva posadke na „opozorilo“, npr. zmanjšano razdvajanje od drugih
zrakoplovov. Sem lahko spadajo vsi načini ali vrste opozorila, tj. prava,
moteča ali lažna.
(z)          
„Alarm“ sistemov GPWS/TAWS, kadar je težava ali
nevarnost posledica ali bi lahko bila posledica odziva posadke na ta „alarm“.
(aa)      
Navodila sistema ACAS (RA).
(bb)     
Piš reaktivnega motorja ali propelerja, ki ima za
posledico znatno škodo ali težko poškodbo.
1.2.        Izredni dogodki
(a)         
Požar, eksplozija, dim ali strupeni ali zdravju
škodljivi hlapi, nenavaden vonj, tudi če so bili požari pogašeni.
(b)         
Uporaba katerega koli nestandardnega postopka s
strani letalske ali kabinske posadke z namenom obvladovanja izrednega dogodka,
kadar:
(1)         
postopek sicer obstaja, vendar se ne uporablja;
(2)         
postopek ne obstaja;
(3)         
postopek sicer obstaja, vendar je nepopoln ali
neustrezen;
(4)         
je postopek nepravilen;
(5)         
se uporablja nepravilen postopek.
(c)         
Neprimernost katerega koli postopka, predvidenega
za uporabo v sili, tudi kadar se uporablja za namene vzdrževanja, usposabljanja
ali preizkušanja.
(d)         
Dogodek, ki privede do zasilne evakuacije.
(e)         
Znižanje kabinskega tlaka.
(f)           
Uporaba katere koli zasilne opreme ali predpisanih
postopkov v sili z namenom obvladovanja situacije.
(g)         
Dogodek, ki privede do razglasitve izrednega
dogodka („Mayday“ ali „panne“).
(h)         
Nezadovoljivo delovanje katerega koli zasilnega sistema
ali opreme, vključno z vsemi izhodnimi vrati in razsvetljavo, tudi kadar
se uporablja za namene vzdrževanja, usposabljanja ali preizkušanja.
(i)           
Okoliščine, v katerih mora kateri koli
član posadke nujno uporabiti kisik.
1.3.        Onesposobitev posadke
(a)         
Onesposobitev katerega koli člana letalske
posadke, vključno z onesposobitvijo pred odhodom, če se domneva, da
bi lahko privedla do onesposobitve po vzletu.
(b)         
Onesposobitev katerega koli člana kabinske
posadke, ki ima za posledico njegovo nezmožnost opravljanja bistvenih nalog v
primeru sile.
1.4.        Poškodbe
(a)         
Incidenti, ki so ali bi lahko privedli do znatne
poškodbe potnikov ali posadke, vendar se ne štejejo za nesrečo, o kateri
je treba poročati.
(b)         
Resni zdravstveni dogodek, ki vpliva na člane
posadke ali potnike.
1.5.        Meteorologija
(a)         
Udar strele, ki je povzročil škodo na
zrakoplovu ali izgubo ali okvaro katere koli bistvene funkcije.
(b)         
Toča, ki je povzročila škodo na zrakoplovu
ali izgubo ali okvaro katere koli bistvene funkcije.
(c)         
Letenje skozi močno turbulenco, ki ima za
posledico poškodbo oseb v zrakoplovu ali po katerem je treba opraviti pregled
zrakoplova.
(d)         
Zrakoplov naleti na strižni veter.
(e)         
Zaledenitev, ki je povzročila težave z
upravljanjem, škodo na zrakoplovu ali izgubo ali okvaro katere koli bistvene
funkcije.
1.6.        Varnost
(a)         
Nezakonito vmešavanje v zrakoplov, vključno z
grožnjo z bombnim napadom ali ugrabitvijo.
(b)         
Težave pri nadzorovanju vinjenih, nasilnih ali
nediscipliniranih potnikov.
(c)         
Odkritje slepega potnika.
1.7.        Drugi dogodki
(a)         
Večkrat pojavljajoči se incidenti
določene vrste, ki sami zase sicer ne bi veljali za dogodke, „o katerih je
treba poročati“, vendar zaradi pogostosti pojavljanja predstavljajo
potencialno nevarnost.
(b)         
Trčenje s pticami, ki je povzročilo škodo
na zrakoplovu ali izgubo ali okvaro katere koli bistvene funkcije.
(c)         
Zrakoplov naleti na vrtinčno sled. 
(d)         
Utrujenost posadke, za katero velja, da je ogrozila
ali bi lahko ogrozila zrakoplov ali osebe na krovu zrakoplova ali na tleh.
(e)         
Vsi drugi incidenti katere koli vrste, za katere
velja, da so ogrozili ali bi lahko ogrozili zrakoplov ali osebe na krovu
zrakoplova ali na tleh.
2.           ZRAKOPLOVI – TEHNIČNI VIDIK
2.1.        Konstrukcija
Ni treba poročati o vseh napakah na konstrukciji
zrakoplova. Za odločitev o tem, ali je napaka dovolj resna, da je treba o
njej poročati, je potrebna tehnična presoja. Pri tem se lahko
upoštevajo naslednji primeri:
(a)         
Poškodba glavnega konstrukcijskega elementa (PSE),
ki se ne uvršča kot odporen na poškodbe (element z omejeno življenjsko
dobo). Glavni konstrukcijski elementi so elementi, ki bistveno prispevajo k
prenašanju obremenitev med letom, na tleh in zaradi vzdrževanja tlaka v kabini
in katerih okvara bi lahko imela za posledico katastrofalno okvaro zrakoplova.
(b)         
Okvara ali poškodba, ki presega dopustne poškodbe
na glavnem konstrukcijskem elementu, ki je opredeljen kot odporen na poškodbe.
(c)         
Poškodba ali okvara, ki presega dopustne tolerance
konstrukcijskega elementa, katerega okvara bi lahko zmanjšala konstrukcijsko
togost do te mere, da ne bi bilo več mogoče upoštevati predpisanih
omejitev glede drhtenja („flutter“), divergence ali obratnih odklonov krmil.
(d)         
Poškodba ali okvara na konstrukcijskem elementu, ki
bi lahko imela za posledico sprostitev delov, ki lahko poškodujejo osebe v
zrakoplovu.
(e)         
Poškodba ali okvara na konstrukcijskem elementu, ki
bi lahko ogrozila pravilno delovanje sistemov. Glej točko (2) spodaj.
(f)           
Izguba katerega koli dela konstrukcije zrakoplova
med letom.
2.2.        Sistemi
Predlagana so naslednja splošna merila, ki se
uporabljajo za vse sisteme:
(a)         
Odpoved, znatna napaka v delovanju ali okvara
katerega koli sistema, podsistema ali sklopa naprav, kadar ni mogoče
zadovoljivo izpeljati standardnih operativnih postopkov, urjenj itd.
(b)         
Nezmožnost obvladovanja sistema s strani posadke,
na primer:
(1)         
dejanja, ki niso posledica ukaza letalske posadke
zrakoplova,
(2)         
napačen in/ali nepopoln odziv, vključno z
omejeno gibljivostjo ali togostjo,
(3)         
prekomeren odklon („runaway“),
(4)         
mehanska prekinitev ali okvara.
(c)         
Okvara ali nepravilno delovanje ene ali več
izključnih funkcij sistema (en sistem lahko vključuje več
funkcij).
(d)         
Medsebojno motenje znotraj enega sistema ali med
več sistemi.
(e)         
Okvara ali nepravilno delovanje zaščitne
naprave ali zasilnega sistema, povezanega s sistemom.
(f)           
Izguba podvojenosti sistema.
(g)         
Katerikoli incident, ki izhaja iz nepredvidenega
obnašanja sistema.
(h)         
Za tipe zrakoplovov z enim samim glavnim sistemom,
podsistemi ali sklopi naprav: izguba, znatna napaka v delovanju ali okvara
katerega koli glavnega sistema, podsistema ali sklopa naprav.
(i)           
Za tipe zrakoplovov z več neodvisnimi glavnimi
sistemi, podsistemi ali sklopi naprav: izguba, znatna napaka v delovanju ali
okvara več kot enega glavnega sistema, podsistema ali sklopa naprav.
(j)           
Sprožitev katerega koli primarnega sistema
opozarjanja, povezanega s sistemi ali opremo zrakoplova, razen če je
posadka z gotovostjo ugotovila, da je šlo za lažno opozorilo, in pod pogojem,
da lažno opozorilo ni imelo za posledico težave ali nevarnosti zaradi odziva
posadke na opozorilo.
(k)         
Uhajanje hidravličnih tekočin, goriva,
olja ali drugih tekočin, ki je imelo za posledico nevarnost požara ali
možno nevarno onesnaženje konstrukcije, sistemov ali opreme zrakoplova ali
nevarnost za osebe v zrakoplovu.
(l)           
Nepravilno delovanje ali okvara katerega koli
indikacijskega sistema, kadar ima to lahko za posledico zavajajoče
opozarjanje posadke.
(m)       
Odpoved, nepravilno delovanje ali okvara, če
se pojavi v kritični fazi leta in vpliva na delovanje sistema.
(n)         
Znaten upad dejanske zmogljivosti v primerjavi s
potrjeno zmogljivostjo, kar je povzročilo nevarno situacijo (ob
upoštevanju točnosti metode za izračun zmogljivosti), vključno z
zaviralnim učinkom, porabo goriva itd.
(o)         
Asimetrija krmilnih površin; npr. zakrilc,
predkrilc, spojlerjev itd.
Dodatek k tej prilogi vsebuje seznam primerov
incidentov, o katerih je treba poročati in ki izhajajo iz uporabe teh
splošnih meril pri določenih sistemih.
2.3.        Pogonski sistemi
(vključno z motorji, propelerji in rotorskimi sistemi) in pomožne
energetske enote (APU)
(a)         
Samodejna zaustavitev, namerno ugašanje ali
nepravilno delovanje motorja.
(b)         
Prekomerna hitrost ali nezmožnost uravnavanja
števila vrtljajev katere koli komponente, ki rotira z veliko hitrostjo (na
primer: APU, zračni zaganjalnik motorja, oprema za klimatizacijo,
turbinski motor, propeler ali rotor).
(c)         
Okvara ali nepravilno delovanje katerega koli dela
motorja ali pogonskega sistema, ki ima za posledico eno ali več naslednjih
stanj:
(1)         
odstopanje komponent/delcev;
(2)         
nenadzorovan notranji ali zunanji požar ali izbruh
vročega plina;
(3)         
potisk v drugo smer od tiste, ki jo je izbral
pilot;
(4)         
odpoved delovanja ali samodejno delovanje sistema
vzvratnega potiska;
(5)         
nezmožnost uravnavanja moči, potiska ali
števila vrtljajev;
(6)         
okvara nosilnika motorja;
(7)         
delna ali popolna izguba glavnega dela pogonskega
sistema;
(8)         
vidno sproščanje gostega dima ali koncentracij
strupenih snovi, kar zadostuje za onesposobitev posadke ali potnikov;
(9)         
nezmožnost zaustavitve motorja z uporabo
običajnih postopkov;
(10)     
nezmožnost ponovnega zagona uporabnega motorja.
(d)         
Izguba, sprememba ali nihanje potiska/moči, ki
ni posledica ukaza letalske posadke in se uvršča kot izguba nadzora nad
potiskom ali močjo (LOTC):
(1)         
pri enomotornem zrakoplovu;
(2)         
kadar velja, da je v primeru zadevnega zrakoplova
prevelika;
(3)         
kadar bi to lahko vplivalo na več kot en motor
pri večmotornem zrakoplovu, zlasti pri dvomotornih zrakoplovih; ali
(4)         
pri večmotornem zrakoplovu, ki uporablja isti
ali podoben tip motorja med delovanjem, pri katerem bi dogodek veljal za
nevarnega ali kritičnega.
(e)         
Vsaka okvara na delu z omejeno življenjsko dobo, ki
ima za posledico odstranitev dela pred koncem njegove življenjske dobe.
(f)           
Okvare skupnega izvora, ki bi lahko povzročile
tako visok odstotek zaustavitev motorja med letom, da obstaja možnost
zaustavitve več kot enega motorja med istim letom.
(g)         
Odpoved delovanja ali nekontrolirano delovanje
naprave za omejitev delovanja motorja ali za njegov nadzor.
(h)         
Preseganje parametrov motorja.
(i)           
Stik s tujimi predmeti in delci (FOD), ki ima za
posledico nastanek škode.
            Propelerji in prenosi
(j)           
Okvara ali nepravilno delovanje katerega koli dela
propelerja ali pogonskega sistema, ki ima za posledico eno ali več
naslednjih stanj:
(1)         
prekoračitev števila vrtljajev propelerja;
(2)         
pojav prekomernega aerodinamičnega upora;
(3)         
potisk v nasprotno smer od tiste, ki jo je izbral
pilot;
(4)         
ločitev propelerja ali večjega dela
propelerja;
(5)         
napaka, ki ima za posledico preveliko
neuravnoteženost;
(6)         
nenamerna sprememba koraka propelerja v položaj, ki
je manjši od določenega minimalnega koraka med letom;
(7)         
nezmožnost nastavitve propelerja na nož;
(8)         
nezmožnost spremembe koraka propelerja;
(9)         
sprememba koraka propelerja, ki ni posledica ukaza
letalske posadke;
(10)     
nihanje vrtilnega momenta ali hitrosti, ki ga ni
mogoče kontrolirati;
(11)     
ločitev nizkoenergetskih delov.
            Rotorji in prenosi
(k)         
Poškodba ali okvara reduktorja/pesta glavnega
rotorja, ki bi lahko imela za posledico ločitev rotorskega sklopa med
letom in/ali nepravilno delovanje naprave za krmiljenje rotorja.
(l)           
Poškodba repnega rotorja, prenosa in enakovrednih
sistemov.
            Pomožne energetske enote (APU)
(m)       
Zaustavitev ali odpoved, kadar mora biti APU na
voljo na podlagi operativnih zahtev, npr. ETOPS, MEL.
(n)         
Nezmožnost zaustavitve APU.
(o)         
Prekoračitev hitrosti.
(p)         
Nezmožnost zagona APU, kadar je to potrebno iz
operativnih razlogov.
2.4.        Človeški dejavniki
Vsak incident, pri katerem bi lahko katera koli
značilnost ali neprimernost zasnove zrakoplova privedla do napake pri
uporabi, ki bi lahko imela nevaren ali katastrofalen učinek.
2.5.        Drugi dogodki
(a)         
Vsak incident, pri katerem bi lahko katera koli
značilnost ali neprimernost zasnove zrakoplova privedla do napake pri
uporabi, ki bi lahko imela nevaren ali katastrofalen učinek.
(b)         
Incident, ki običajno ne velja za dogodek, o
katerem je treba poročati (npr. notranja oprema in oprema kabine, vodni
sistemi), vendar so njegove okoliščine privedle do ogrožanja zrakoplova
ali oseb v njem.
(c)         
Požar, eksplozija, dim ali strupeni ali zdravju
škodljivi hlapi.
(d)         
Vsak drug dogodek, ki bi lahko ogrozil zrakoplov
ali vplival na varnost oseb v zrakoplovu ali oseb ali premoženja v bližini
zrakoplova ali na tleh.
(e)         
Odpoved ali okvara sistema za obveščanje
potnikov, tako da obvestil potnikom ni mogoče oddajati ali pa niso slišna.
(f)           
Nezmožnost nastavitve pilotovega sedeža med letom.
3.           VZDRŽEVANJE IN POPRAVILO ZRAKOPLOVA
(a)         
Nepravilna montaža delov ali komponent zrakoplova,
odkrita med postopkom pregleda ali preizkušanja, ki se ni izvajal posebej v ta
namen.
(b)         
Uhajanje vročega izpustnega zraka („bleed
air“), ki povzroči poškodbo konstrukcije.
(c)         
Vsaka okvara na delu z omejeno življenjsko dobo, ki
ima za posledico odstranitev dela pred koncem njegove življenjske dobe.
(d)         
Vsaka poškodba ali poslabšanje (npr. lomi, razpoke,
korozija, razslojitev, odlepljenje itd.) ne glede na vzrok (npr. drhtenje,
izguba togosti ali napaka na konstrukciji), in sicer:
(1)         
primarne konstrukcije ali glavnega konstrukcijskega
elementa (na podlagi opredelitve v proizvajalčevem priročniku za
vzdrževanje), kadar takšna poškodba ali poslabšanje presega dovoljene meje,
določene v priročniku za vzdrževanje, in zahteva popravilo ali
popolno ali delno zamenjavo;
(2)         
sekundarne konstrukcije, kar je ali bi lahko imelo
za posledico ogrožanje zrakoplova;
(3)         
motorja, propelerja ali rotorskega sistema pri
zrakoplovih z rotorjem.
(e)         
Kakršna koli napaka, nepravilno delovanje ali
okvara katerega koli sistema ali opreme ali njuna poškodba ali poslabšanje, ki
se odkrije na podlagi izpolnjevanja navodila glede plovnosti ali drugega
obveznega navodila, ki ga izda regulativni organ, kadar:
(1)         
organizacija, ki poroča in izvaja skladnost z
navodili, ta dogodek odkrije prvič;
(2)         
pri katerem koli kasnejšem izvajanju navodil
dogodek presega dovoljene meje, navedene v navodilu, in/ali kadar objavljeni
postopki popravila/odprave niso na voljo.
(f)           
Nezadovoljivo delovanje katerega koli zasilnega sistema
ali opreme, vključno z vsemi izhodnimi vrati in razsvetljavo, tudi kadar
se uporablja za namene vzdrževanja ali preizkušanja.
(g)         
Neskladnost ali znatne napake pri izvajanju
skladnosti z zahtevanimi postopki vzdrževanja.
(h)         
Izdelki, deli, naprave in materiali neznanega ali
sumljivega izvora.
(i)           
Zavajajoči, napačni ali nezadostni
podatki o vzdrževanju ali postopki, ki bi lahko privedli do napak pri
vzdrževanju.
(j)           
Kakršna koli napaka, nepravilno delovanje ali
okvara opreme na tleh, ki se uporablja za preizkušanje ali preverjanje sistemov
in opreme zrakoplova, če zahtevani postopki rutinskega pregleda in
preizkušanja niso omogočili jasne identifikacije problema in ima to za
posledico nevarno situacijo.
4.           NAVIGACIJSKE SLUŽBE ZRAČNEGA
PROMETA, OBJEKTI IN NAPRAVE TER ZEMELJSKE SLUŽBE
4.1.        Navigacijske službe zračnega
prometa (ANS)
Glej Prilogo IB, seznam incidentov, o katerih je
treba poročati in se nanašajo na navigacijske službe zračnega
prometa.
4.2.        Letališče ter letališke
naprave in objekti
(a)         
Prekinitev radijske komunikacije med osebjem na
tleh in službo zračnega prometa.
(b)         
Izguba alarmnega sistema gasilske postaje.
(c)         
Reševalne in gasilske službe niso razpoložljive
skladno z zahtevami.
(d)         
Znatna sprememba obratovalnih pogojev
letališča, ki bi lahko privedla do nevarnih razmer in ni bila sporočena
službi zračnega prometa.
4.3.        Sprejem in odprema potnikov,
prtljage in tovora
(a)         
Znatno onesnaženje konstrukcije, sistemov in opreme
zrakoplova, ki je posledica prevoza prtljage ali tovora.
(b)         
Nepravilno vkrcanje potnikov, natovarjanje prtljage
ali tovora, ki bi lahko znatno vplivalo na maso in/ali uravnoteženost
zrakoplova.
(c)         
Nepravilno shranjevanje prtljage ali tovora
(vključno z ročno prtljago), ki bi lahko kakor koli ogrozilo
zrakoplov, njegovo opremo ali osebe v njem ali oviralo zasilno evakuacijo.
(d)         
Nepravilna razporeditev tovornih zabojnikov ali
večjih kosov tovora.
(e)         
Prevoz ali poskus prevoza nevarnega blaga v
nasprotju z veljavnimi predpisi, vključno z napačnim
označevanjem in pakiranjem nevarnega blaga.
4.4.        Zemeljska oskrba zrakoplova
in servisiranje
(a)         
Razlitje znatnih količin goriva med polnjenjem
zrakoplov z gorivom.
(b)         
Polnjenje nepravilnih količin goriva, ki bi
lahko znatno vplivale na avtonomijo, zmogljivost, uravnoteženost ali trdnost
konstrukcije zrakoplova.
(c)         
Napaka, nepravilno delovanje ali okvara opreme na tleh,
ki se uporablja za preizkušanje ali preverjanje sistemov in opreme zrakoplova,
če zahtevani postopki rutinskega pregleda in preizkušanja niso omogočili
jasne identifikacije problema in ima to za posledico nevarno situacijo.
(d)         
Neskladnost ali znatne napake pri izvajanju skladnosti
z zahtevanimi postopki servisiranja.
(e)         
Polnjenje onesnaženega goriva ali goriva ali drugih
bistvenih tekočin (vključno s kisikom in pitno vodo) napačnega
tipa.
Dodatek
k delu A PRILOGE I
V naslednjih pododstavkih so navedeni primeri
incidentov, o katerih je treba poročati in ki izhajajo iz uporabe splošnih
meril pri določenih sistemih, naštetih v odstavku 2.2 dela A
Priloge I.
1.           Klimatizacija/ventilacija
(a)         
popolna odpoved sistema hlajenja letalske
elektronike;
(b)         
znižanje kabinskega tlaka.
2.           Sistem avtomatskega
krmiljenja zrakoplova
(a)         
sistem avtomatskega krmiljenja zrakoplova po vklopu
ne preide v želeni način delovanja;
(b)         
znatne težave posadke pri obvladovanju zrakoplova,
povezane z delovanjem sistema avtomatskega krmiljenja zrakoplova, o katerih
letalska posadka poroča;
(c)         
odpoved katere koli odklopne naprave sistema
avtomatskega krmiljenja zrakoplova;
(d)         
sprememba načina delovanja sistema
avtomatskega krmiljenja zrakoplova, ki ni posledica ukaza letalske posadke.
3.           Komunikacije
(a)         
odpoved ali okvara sistema za obveščanje
potnikov, tako da obvestil potnikom ni mogoče oddajati ali pa niso slišna;
(b)         
popolna izguba komunikacije med letom.
4.           Električni sistem
(a)         
izguba enega sistema za distribucijo
izmeničnega ali enosmernega električnega toka (AC/DC);
(b)         
popolna izguba ali izguba več kot enega
električnega generatorja;
(c)         
odpoved rezervnega (zasilnega) električnega
generatorja.
5.           Pilotska kabina/potniška
kabina/prostor za tovor
(a)         
nezmožnost nastavitve pilotovega sedeža med letom;
(b)         
odpoved katerega koli zasilnega sistema ali opreme,
vključno s signalnim sistemom za zasilno evakuacijo, vsemi izhodnimi
vrati,
(c)         
zasilno razsvetljavo itd.;
(d)         
odpoved delovanja zadrževalne naprave pri sistemu
nakladanja tovora.
6.           Sistem zaščite pred
požarom
(a)         
požarni alarmi, razen tistih, ki so takoj potrjeni
kot lažni;
(b)         
neodkrita odpoved ali okvara sistema odkrivanja
požara/dima oziroma zaščite pred njim, ki bi lahko privedla do izgube ali
omejenega delovanja sistema odkrivanja požara oziroma zaščite pred njim;
(c)         
odsotnost opozarjanja v primeru dejanskega požara
ali dima.
7.           Krmarjenje letala
(a)         
asimetrija zakrilc, predkrilc, spojlerjev itd.
(b)         
omejena gibljivost, togost ali slabo ali zakasnelo
odzivanje pri delovanju primarnih sistemov za krmarjenje leta ali
pripadajočih sistemov pomožnih krmil in varovalnih sistemov;
(c)         
prekomeren odklon krmilnih površin („flight control
surface runaway“);
(d)         
vibracije krmilnih površin, ki jih zazna posadka;
(e)         
mehanski odklop ali odpoved delovanja krmilnih
površin;
(f)           
znatno oviranje normalnega krmarjenja zrakoplova
ali poslabšanje letalnih lastnosti.
8.           Sistem za gorivo
(a)         
nepravilno delovanje prikazovalnika količine
goriva, ki ima za posledico popolno porabo goriva ali lažno prikazovanje
količine goriva na krovu;
(b)         
uhajanje goriva, ki je povzročilo večjo
izgubo goriva, nevarnost požara ali znatno onesnaženje;
(c)         
nepravilno delovanje ali okvara sistema
izpuščanja goriva v zraku, ki je imelo za posledico nenamerno izgubo
znatne količine goriva, nevarnost požara, nevarno onesnaženje opreme
zrakoplova ali nezmožnost izpuščanja goriva v zraku;
(d)         
napake ali okvare na sistemu za gorivo, ki so
znatno vplivale na oskrbo z gorivom in/ali njegovo porazdelitev;
(e)         
nezmožnost prečrpavanja ali porabe skupne
količine goriva, ki se lahko porabi.
9.           Hidravlika
(a)         
odpoved enega hidravličnega sistema (samo
ETOPS);
(b)         
odpoved delovanja izolacijskega sistema;
(c)         
odpoved več kot enega hidravličnega
sistema;
(d)         
odpoved rezervnega hidravličnega sistema;
(e)         
nenamerna sprožitev rezervnega generatorja („Ram
Air Turbine“).
10.         Sistem za
odkrivanje/preprečevanje zaledenitve
(a)         
neodkrita odpoved ali zmanjšana zmogljivost
protizaledenitvenega/razledenitvenega sistema;
(b)         
odpoved več kot enega sistema gretja s sondo;
(c)         
nezmožnost doseganja simetrične razledenitve
kril;
(d)         
nenormalno kopičenje ledu, ki znatno vpliva na
zmogljivost ali upravljanje zrakoplova;
(e)         
močno zmanjšano vidno polje posadke.
11.         Indikacijski/opozorilni/zapisovalni
sistemi
(a)         
nepravilno delovanje ali okvara katerega koli
indikacijskega sistema, kadar obstaja možnost, da bi zaradi zavajajočega
prikazovanja posadka na bistvenem sistemu ukrepala neprimerno;
(b)         
odpoved rdeče opozorilne funkcije sistema;
(c)         
pri pilotskih kabinah s katodnimi zasloni („glass
cockpit“): odpoved ali nepravilno delovanje več kot ene prikazovalne enote
ali računalnika, ki se uporablja za prikazovanje/opozarjanje.
12.         Sistem podvozja/zavore/pnevmatike
(a)         
požar na zavornem sistemu;
(b)         
znatna izguba zaviralnega učinka;
(c)         
nesimetrično zaviranje, ki ima za posledico
znatno odstopanje od predvidene poti;
(d)         
odpoved sistema spuščanja podvozja s prostim
padom (tudi med načrtovanimi preizkusi);
(e)         
nehoteno izvlečenje/uvlečenje
pristajalnega podvozja ali vratc podvozja;
(f)           
predrtje več pnevmatik.
13.         Navigacijski sistemi
(vključno s sistemi za natančni prilet) in sistemi podatkov o letu
(a)         
popolna odpoved ali več okvar navigacijske
opreme;
(b)         
popolna odpoved ali več okvar opreme sistema
podatkov o letu;
(c)         
občutno zavajajoči prikazi;
(d)         
znatne navigacijske napake zaradi napačnih
podatkov ali napake pri kodiranju v podatkovni bazi;
(e)         
nepričakovana odstopanja od prečne ali
vertikalne poti, ki jih ne povzroči dejanje pilota;
(f)           
težave z zemeljskimi navigacijskimi napravami, ki
privedejo do znatnih navigacijskih napak, ki niso povezane s prehodom iz
inertne navigacije v radijsko navigacijo.
14.         Kisik za zrakoplov, v katerem
se vzdržuje zračni tlak
(a)         
odpoved oskrbe s kisikom v pilotski kabini;
(b)         
odpoved oskrbe s kisikom za znatno število potnikov
(več kot 10 %), tudi kadar je odkrita med vzdrževanjem,
usposabljanjem ali preizkušanjem.
15.         Sistem za odvod izpustnega
zraka
(a)         
uhajanje vročega izpustnega zraka, ki ima za
posledico sprožitev požarnega alarma ali poškodbo konstrukcije;
(b)         
odpoved vseh sistemov za odvod izpustnega zraka;
(c)         
odpoved sistema za odkrivanje uhajanja izpustnega
zraka.
Del B: Seznam incidentov, o katerih je treba poročati in se
nanašajo na navigacijske službe zračnega prometa
Opomba 1: Čeprav
je v tem delu navedena večina incidentov, o katerih je treba
poročati, v njem ni mogoče v celoti zajeti vseh. Poročati bi
bilo treba tudi o vseh drugih incidentih, za katere vpleteni menijo, da
izpolnjujejo merila.
Opomba 2: Ta del
ne vključuje nesreč in resnih incidentov, ki so opredeljeni v Uredbi
(EU) št. 996/2010. Poleg drugih zahtev, ki se nanašajo na obveščanje
o nesrečah in resnih incidentih, kot so opredeljene v Uredbi (EU) št. 996/2010,
se o nesrečah in resnih incidentih poroča tudi v okviru sistemov
obveznega poročanja o dogodkih.
Opomba 3: Ta del
vsebuje incidente, ki zadevajo navigacijske službe zračnega prometa (ANS)
in dejansko ali potencialno ogrožajo varnost letenja ali lahko ogrozijo
zagotavljanje varnih storitev navigacijskih služb zračnega prometa.
Opomba 4: Vsebina
tega dela ne izključuje poročanja o kakršnih koli incidentih,
situacijah ali razmerah, ki bi v primeru, če bi se ponovili v
drugačnih, toda verjetnih okoliščinah, ali če bi se dopustilo,
da se nadaljujejo v nepopravljeni obliki, lahko ogrozili varnost zrakoplova.
(1)                   
Skorajšnje trčenje (vključno s posebnimi
situacijami, pri katerih se oceni, da je oddaljenost zrakoplova od drugega
zrakoplova/tal/vozila/osebe ali predmeta premajhna):
(a)         
izguba minimalnega razdvajanja;
(b)         
neustrezno razdvajanje;
(c)         
komaj preprečen kontroliran let v teren
(CFIT);
(d)         
nedovoljen vdor na vzletno-pristajalno stezo,
zaradi katerega je bil potreben manever izogibanja.
(2)                   
Možnost trčenja ali skorajšnjega trčenja
(vključno s posebnimi situacijami, ki utegnejo preiti v nesrečo ali
skorajšnje trčenje, če se v bližini nahaja drug zrakoplov):
(a)         
nedovoljen vdor na vzletno-pristajalno stezo, zaradi
katerega ni bil potreben manever izogibanja;
(b)         
izlet zrakoplova iz vzletno-pristajalne steze;
(c)         
odstopanje zrakoplova od dovoljenja kontrole
zračnega prometa (ATC);
(d)         
odstopanje zrakoplova od veljavnega predpisa
upravljanja zračnega prometa (ATM):
(1)         
odstopanje zrakoplova od veljavnih objavljenih
postopkov ATM;
(2)         
nedovoljen vdor v zračni prostor;
(3)         
odstopanje od veljavnega predpisa ali predpisov
glede opreme v zrakoplovih in operacij zrakoplovov, povezanih z ATM.
(3)                   
Incidenti, specifični za upravljanje
zračnega prometa (ATM) (sem spadajo situacije, v katerih je ogrožena
sposobnost zagotavljanja varnih storitev ATM, vključno s situacijami, kjer
varno obratovanje zrakoplova samo po naključju ni bilo ogroženo).
            Sem spadajo naslednji incidenti:
(a)         
nezmožnost zagotavljanja storitev upravljanja
zračnega prometa (ATM):
(1)         
nezmožnost zagotavljanja storitev zračnega
prometa;
(2)         
nezmožnost zagotavljanja storitev upravljanja
zračnega prostora;
(3)         
nezmožnost zagotavljanja storitev upravljanja
pretoka zračnega prometa;
(b)         
odpoved komunikacijske funkcije;
(c)         
odpoved funkcije nadzora;
(d)         
odpoved funkcije obdelave in pošiljanja podatkov;
(e)         
odpoved navigacijske funkcije;
(f)           
varovanje sistema ATM.
Dodatek
k delu B Priloge I
V naslednjih točkah so navedeni primeri
incidentov v zvezi z ATM, o katerih je treba poročati in ki izhajajo iz
uporabe splošnih meril iz odstavka 3 dela B Priloge I pri
operacijah zrakoplova.
1.           Zagotavljanje izrazito napačnih,
nezadostnih ali zavajajočih informacij iz katerega koli vira na tleh, npr.
službe zračnega prometa (ATS), avtomatske letališke informacijske službe
(ATIS), meteoroloških služb, navigacijskih podatkovnih baz, zemljevidov,
diagramov, službe letalskih informacij (AIS), priročnikov itd.
2.           Posredovanje višine preleta
nad ovirami, ki je nižja od predpisane.
3.           Posredovanje napačnih
referenčnih podatkov o tlaku (npr. nastavitev višinomera).
4.           Nepravilen prenos, sprejem
ali razlaga pomembnih sporočil, če to privede do nevarne situacije.
5.           Izguba minimalnega
razdvajanja.
6.           Nedovoljen vdor v zračni
prostor.
7.           Nezakonito radijsko
oddajanje.
8.           Odpoved zemeljskih naprav
navigacijskih služb zračnega prometa ali satelitskih naprav.
9.           Večja okvara
kontrole/upravljanja zračnega prometa ali znatno poslabšanje letališke
infrastrukture.
10.         Blokirane manevrske površine
in/ali navigacijski pripomočki zaradi prisotnosti zrakoplova, vozila,
živali, oseb ali tujih predmetov, kar ima za posledico nevarno ali potencialno
nevarno situacijo.
11.         Napake ali nepravilnosti pri
označevanju ovir ali nevarnosti na manevrskih površinah letališča,
kar ima za posledico nevarno situacijo.
12.         Okvara, znatna napaka v
delovanju ali odsotnost razsvetljave letališča.
Priloga II:
SEZNAM ROKOV IN ZAHTEV, KI se uporabljajo ZA SISTEM OBVEZNEGA POROČANJA O
DOGODKIH
1.           Rok za poročanje
1.1.        Splošno pravilo
O dogodku je treba na podlagi člena 4
poročati najkasneje v 72 urah.
1.2.        Posebni primeri
(a)                   
V primeru „skorajšnjega trčenja z drugo
letečo napravo; napačnih postopkov v zračnem prometu ali
pomanjkanja usklajenosti veljavnih postopkov s strani služb zračnega
prometa ali letalskih posadk; okvare na napravah služb zračnega prometa“
se v skladu z Uredbo št. 859/2008[22]
(OPS 1.420(d)(1)) poroča nemudoma.
(b)                   
V primeru potencialne nevarnosti zaradi ptic se v
skladu z Uredbo št. 859/2008 (OPS 1.420(d)(3)) poroča nemudoma.
(c)                   
V primeru trčenja s pticami, ki je
povzročilo precejšnjo škodo na zrakoplovu ali izgubo ali okvaro katere
koli bistvene funkcije, se v skladu z Uredbo št. 859/2008 (OPS 1.420(d)(3))
poroča po pristanku.
(d)                   
V primeru nezakonitega vmešavanja na krovu
zrakoplova se v skladu z Uredbo št. 859/2008 (OPS 1.420(d)(5))
poroča, kakor hitro je to mogoče.
(e)                   
V primeru potencialno nevarnih pogojev med letom, kot
so nepravilnosti na zemeljskih ali navigacijskih napravah, meteorološki pojavi
ali oblak vulkanskega pepela, se v skladu z Uredbo št. 859/2008 (OPS 1.420(d)(6))
poroča, kakor hitro je to mogoče.
2.           Obvezna podatkovna polja
2.1.        Običajna podatkovna
polja
Vsako poročilo o dogodku, ki se zbere na
podlagi členov 4 in 5, vsebuje najmanj naslednje informacije:
(1)         
Naslov 
·              
Naslov
(2)         
Informacije o dokumentu 
·              
Odgovorni subjekt
·              
Referenčna številka
·              
Status dogodka
(3)         
Čas
·              
Lokalni datum
·              
Lokalni čas
·              
Datum UTC 
·              
Čas UTC
            (Če se izbere samo en
datum/čas, mora biti to UTC.)
(4)         
Kraj
·              
Država/Območje dogodka
·              
Kraj dogodka
(5)         
Razvrstitev
·              
Razred dogodka
·              
Kategorija dogodka
(6)         
Resnost
·              
Največja škoda
·              
Stopnja poškodbe
·              
Škoda, povzročena tretji osebi
(priporočeno polje – ni vedno relevantno) 
·              
Škoda, povzročena na zrakoplovu
(priporočeno polje – ni vedno relevantno)
(7)         
Povezava z ATM (če je relevantno)
·              
Prispevek ATM
(8)         
Vreme (če je relevantno)
·              
Povezava z vremenom
            Če je odgovor da: 
·              
Vremenski pogoji
·              
Svetlobni pogoji
·              
Hitrost vetra
·              
Vidljivost
·              
Temperatura zraka
(9)         
Opis
·              
Jezik opisa
·              
Opis
(10)     
Dogodki 
·              
Vrsta dogodka
·              
Faza dogodka
(11)     
Razred tveganja 
2.2.        Posebna podatkovna polja
            Če je zrakoplov udeležen v
dogodku, se navedejo naslednje informacije:
(1)         
Identifikacija zrakoplova
·              
Država registracije
·              
Znamka/Model/Serija
·              
Serijska številka zrakoplova
·              
Registracijska številka zrakoplova
(2)         
Upravljanje zrakoplova
·              
Upravljavec
·              
Vrsta upravljavca
(3)         
Opis zrakoplova
·              
Kategorija zrakoplovov
·              
Vrsta pogonskega sistema
·              
Število motorjev
·              
Razred glede na maso
(4)         
Zgodovina leta
·              
Zadnja izhodiščna točka
·              
Predvidena destinacija
·              
Faza leta
·              
Dogodek na tleh
·              
Vrsta pristanka (priporočeno polje – ni vedno relevantno)
·              
Kraj pristanka (priporočeno polje – ni vedno relevantno)
(5)         
ATS
·              
Obstoječa pravila leta
·              
Obstoječa vrsta prometa
Priloga
III: SEZNAM ZAINTERESIRANIH STRANi
(a)                   
Seznam zainteresiranih strani, ki lahko
prejmejo informacije na podlagi odločitve za vsak primer posebej po
členu 11(4) ali na podlagi splošne odločitve po členu 11(6)
1.           Proizvajalci:
oblikovalci in proizvajalci zrakoplovov, motorjev, propelerjev in delov
zrakoplovov ter naprav; oblikovalci in proizvajalci sistemov upravljanja
zračnega prometa (ATM) in njihovih sestavnih delov; oblikovalci in
proizvajalci sistemov za navigacijske službe zračnega prometa (ANS) in
njihovih sestavnih delov; oblikovalci in proizvajalci sistemov in opreme, ki se
uporabljajo za zračni del letališča.
2.           Vzdrževanje: organizacije,
ki sodelujejo pri vzdrževanju ali tehničnih pregledih zrakoplovov,
motorjev, propelerjev in delov zrakoplovov ter naprav; pri namestitvi,
spreminjanju, vzdrževanju, popravilih, tehničnih pregledih, preverjanju
med letom ali nadzoru letalskih navigacijskih sredstev; ali pri vzdrževanju ali
tehničnih pregledih sistemov zračnega dela letališča, njegovih
sestavnih delov in opreme.
3.           Letalski prevozniki: letalske
družbe in letalski prevozniki ter združenja letalskih družb in letalskih
prevoznikov; upravljavci letališč in združenja upravljavcev letališč.
4.           Izvajalci navigacijskih služb
zračnega prometa in izvajalci posebnih funkcij ATM.
5.           Izvajalci letaliških
storitev: organizacije, ki se ukvarjajo z zemeljsko oskrbo zrakoplovov,
vključno z oskrbo z gorivom, servisiranjem, pripravo dokumentacije o
obremenitvi in uravnoteženosti, natovarjanjem, razledenitvijo in vleko na
letališču ter z reševanjem in gašenjem požarov ali drugimi storitvami
ukrepanja ob nesrečah.
6.           Organizacije za usposabljanje
na področju letalstva.
7.           Organizacije iz tretjih
držav: državni letalski organi in organi za preiskovanje nesreč iz
tretjih držav.
8.           Mednarodne organizacije na
področju letalstva.
9.           Raziskave: javni ali
zasebni raziskovalni laboratoriji, centri ali subjekti; ali univerze, ki
sodelujejo pri raziskavah ali študijah o letalski varnosti.
(b)                   
Seznam zainteresiranih strani, ki lahko
prejmejo informacije na podlagi odločitve za vsak primer posebej po
členih 11(4) in 11(5)
1.           Piloti (na osebno
pobudo).
2.           Kontrolorji zračnega
prometa (na osebno pobudo) in drugo osebje ATM/ANS, ki izvaja naloge v
zvezi z varnostjo.
3.           Inženirji/tehniki/osebje,
ki skrbi za varnostno elektroniko v zračnem prometu/managerji na
področju letalstva (ali managerji, ki upravljajo letališča) (na
osebno pobudo).
4.           Strokovni predstavniški
organi osebja, ki izvaja naloge v zvezi z varnostjo.
PRILOGA IV: ZAHTEVEK ZA INFORMACIJE IZ EVROPSKE CENTRALNE PODATKOVNE
BAZE
1.           Ime:   
            Funkcija/položaj:          
            Podjetje:           
            Naslov: 
            Telefon:            
            E-naslov:          
            Datum: 
            Poslovno področje:       
            Kategorija zainteresirane strani,
v katero spadate (glej Prilogo III k Uredbi (EU) št. …/… Evropskega
parlamenta in Sveta o poročanju o dogodkih v civilnem letalstvu):       
2.           Zahtevane informacije (prosimo,
da čim podrobneje opišete svojo zahtevo in navedete datum/obdobje, ki vas
zanima):
3.           Razlog za vložitev zahtevka:
4.           Opis namena, za katerega bodo
informacije uporabljene:
5.           Datum, do katerega se
zahtevajo informacije: 
6.           Izpolnjen obrazec je treba
poslati po elektronski pošti na naslov: (točka za stike)
7.           Dostop do informacij
Točka za stike ni obvezana dati na voljo
zahtevanih informacij. To lahko stori le, če je prepričana, da je
zahtevek skladen z Uredbo (EU) št. …/… Evropskega parlamenta in Sveta o
poročanju o dogodkih v civilnem letalstvu. Vložnik zavezuje sebe in svojo
organizacijo, da bo informacije uporabil samo za namen, ki ga je opisal pod
točko 4. Treba je tudi opozoriti, da se informacije, posredovane na
podlagi tega zahtevka, dajejo na voljo samo za potrebe varnosti letenja, kakor
to določa Uredba (EU) št. …/…, in ne za druge namene, vključno s
pripisovanjem krivde ali odgovornosti ali komercialne namene.
Vložnik ne sme razkriti informacij, ki so mu bile
posredovane, brez pisnega dovoljenja posredovalca informacij.
Zaradi neupoštevanja naštetih zahtev se lahko
prepove dostop do nadaljnjih informacij iz evropske centralne podatkovne baze
in uvedejo sankcije, kadar je to primerno.
8.           Datum, kraj in podpis: 
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE 
1.1.        Naslov predloga 
Predlog
uredbe Evropskega parlamenta in Sveta o poročanju o dogodkih v civilnem
letalstvu ter spremembi Uredbe (EU) št. 996/2010 in razveljavitvi
Direktive št. 2003/42/ES, Uredbe Komisije (ES) št. 1321/2007 in Uredbe
Komisije (ES) št. 1330/2007
1.2.        Zadevna področja v
strukturi ABM/ABB[23]

0602:
Notranji, zračni in pomorski promet
1.3.        Vrsta predloga 
 Predlog/pobuda se nanaša na nov
ukrep. 
 Predlog/pobuda se nanaša na nov
ukrep na podlagi pilotnega projekta / pripravljalnega ukrepa[24].
 Predlog/pobuda se nanaša na podaljšanje obstoječega ukrepa. 
 Predlog/pobuda se nanaša na obstoječ
ukrep, preusmerjen v nov ukrep. 
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom 
„Spodbujanje
varnega in zanesljivega prometa“ (posamezni cilj 2 za notranji, zračni in
pomorski promet, Načrt upravljanja GD za mobilnost in promet 2012).
Namen
politik GD za mobilnost in promet je evropskim državljanom in podjetjem zagotoviti
konkurenčne, trajnostne, varne in zanesljive storitve prometa. Prometni
sektor je ključni element strategije Komisije Evropa 2020. 
Skladno
s splošnim ciljem zagotavljanja konkurenčnih storitev prometa evropskim
državljanom in podjetjem kot dejavnika za rast in delovna mesta predlog uredbe
o poročanju dogodkov v civilnem letalstvu v okviru dejavnosti ABB
„notranji, zračni in pomorski promet“ neposredno prispeva k doseganju posameznega
cilja, ki je spodbujanje varnega in zanesljivega prometa.
1.4.2.     Posamezni cilji in zadevne
dejavnosti v strukturi ABM/ABB 
Posamezni cilj
Okrepiti
in formalizirati ukrepe na ravni Unije, povezane s poročanjem o dogodkih
in predvsem analizo informacij v zvezi z varnostjo, ki jih vsebuje evropska
centralna podatkovna baza, da se zlasti določijo ključna
področja tveganj v Uniji. 
Dejavnosti
bo usklajevala Evropska agencija za varnost v letalstvu.
Zadevne dejavnosti v strukturi AMB/ABB:
Poglavje
0602: Notranji, zračni in pomorski promet
1.4.3.     Pričakovani rezultati in posledice
Navedite, kakšne
posledice naj bi imel(-a) predlog/pobuda na upravičence/ciljne skupine.
Analiza
podatkov, ki jih vsebuje evropska centralna podatkovna baza, na ravni Unije in
formalizacija omrežja analitikov bi prinesli naslednje koristi:
- opredelitev
možnih težav v zvezi z varnostjo v letalstvu in ključnih področij
tveganj na ravni Unije;
- omogočanje
Evropski uniji, da bo lahko osredotočila svoja prizadevanja glede na
podatke;
- podpiranje
Evropskega programa za varnost v letalstvu (EASP) in Evropskega načrta za
varnost v letalstvu (EASP);
- podpiranje
držav članic pri njihovih obveznostih, predvsem z zagotavljanem dostopa do
večjega obsega podatkov.
1.4.4.     Kazalniki rezultatov in
posledic 
Navedite, s katerimi
kazalniki se bo spremljalo izvajanje predloga/pobude.
Ni
relevantno.
1.5.        Utemeljitev predloga/pobude 
1.5.1.     Potrebe, ki jih je treba
zadovoljiti kratkoročno ali dolgoročno 
Prispevati
k doseganju večje stopnje varnosti v civilnem letalstvu.
1.5.2.     Dodana vrednost ukrepanja EU
Ukrep
EU usklajuje in dopolnjuje ukrepe držav članic.
1.5.3.     Spoznanja iz podobnih izkušenj
v preteklosti
Ni
relevantno.
1.5.4.     Skladnost in možnosti sinergij
z drugimi zadevnimi instrumenti
Ni
relevantno.
1.6.        Trajanje ukrepa in
finančnih posledic 
¨ Časovno omejen(-a) predlog/pobuda: 
–     
¨  trajanje predloga/pobude od [DD.MM.]LLLL do [DD.MM.]LLLL, 
–     
¨  finančne posledice med letoma LLLL in LLLL. 
 Časovno neomejen(-a) predlog/pobuda:
–     
izvajanje z obdobjem uvajanja med letoma 2014 in
LLLL,
–     
ki mu sledi izvajanje predloga/pobude v celoti.
1.7.        Načrtovani načini
upravljanja[25] 
¨ Neposredno centralizirano upravljanje – Komisija. 
 Posredno centralizirano upravljanje –
prenos izvajanja na:
–     
¨ izvajalske agencije, 
–       organe, ki jih ustanovita
Skupnosti[26]
(Evropska agencija za varnost v letalstvu),
–     
¨ nacionalne javne organe / organe, ki opravljajo javne storitve, 
–     
¨ osebe, pooblaščene za izvajanje določenih ukrepov v skladu z
naslovom V Pogodbe o Evropski uniji in opredeljene v zadevnem temeljnem aktu v
smislu člena 49 finančne uredbe. 
¨ Deljeno upravljanje z državami članicami. 
¨ Decentralizirano upravljanje s tretjimi državami. 
¨ Skupno upravljanje z mednarodnimi organizacijami (navedite).
Pri navedbi več
kot enega načina upravljanja je treba to natančneje obrazložiti v
oddelku „opombe“.
Opombe 
Za dosego posameznega
cilja št. 1 bodo potrebni predvsem dodatni človeški viri za Evropsko agencijo
za varnost v letalstvu, ki so ocenjeni na dve osebi (300 000 EUR na leto,
vključno z 2 x 130 000 EUR pod proračunsko postavko „odhodki
za zaposlene“ in 2 x 20 000 EUR pod proračunsko postavko „stroški
za infrastrukturo in poslovanje“). Dodatni proračun za službene poti v
višini 40 000 EUR se bo uporabil za podporo državam članicam na kraju
samem, 25 000 EUR pa se bo uporabilo za podporo predstavitvam na terenu,
kot so delavnice in seminarji po vsej Evropi. 
To pomeni, da
bodo po ocenah skupni dodatni stroški za EASA znašali 365 000 EUR, ki bodo
v celoti pokriti s prerazporeditvijo obstoječih virov Agencije.
2.           UKREPI UPRAVLJANJA 
2.1.        Pravila o spremljanju in
poročanju 
Navedite pogostost in
pogoje.
Delo
EASA se vsako leto spremlja in oceni v letnem splošnem poročilu (za
preteklo leto) in delovnem programu (za naslednje leto). Ta dokumenta sprejme
upravni odbor Agencije in ju pošlje Evropskemu parlamentu, Svetu, Komisiji,
Računskemu sodišču in državam članicam.
Vsakih
pet let se izvede neodvisno zunanje ocenjevanje, da se ugotovi, kako dobro EASA
opravlja svoje naloge, ter oceni učinek skupnih predpisov in dela Agencije
na splošno raven varnosti v letalstvu.
2.2.        Upravljavski in kontrolni
sistem 
2.2.1.     Ugotovljena tveganja 
Ni
relevantno.
2.2.2.     Načrtovani načini kontrole

Delo
EASA se vsako leto spremlja in oceni v letnem splošnem poročilu (za
preteklo leto) in delovnem programu (za naslednje leto). Ta dokumenta sprejme
upravni odbor Agencije in ju pošlje Evropskemu parlamentu, Svetu, Komisiji,
Računskemu sodišču in državam članicam.
2.3.        Ukrepi za preprečevanje
goljufij in nepravilnosti 
Navedite
obstoječe ali načrtovane preprečevalne in zaščitne ukrepe.
Proračun
Agencije izvaja izvršni direktor. Ta vsako leto Komisiji, Računskemu
sodišču in upravnemu odboru Agencije predstavi podrobno bilanco prihodkov
in odhodkov za preteklo leto. Poleg tega ima notranji revizor Komisije enak
obseg pooblastil v zvezi z EASA, kakor ga ima v zvezi s službami Komisije,
Agencija pa ima sistem notranje revizije, ki je podoben sistemu Komisije.
Za
EASA se brez omejitev uporabljata Uredba (ES) št. 1073/1999 Evropskega
parlamenta in Sveta z dne 25. maja 1999 o preiskavah, ki jih izvaja
Evropski urad za boj proti goljufijam (OLAF)[27],
in Medinstitucionalni sporazum z dne 25. maja 1999 o notranjih
preiskavah Evropskega urada za boj proti goljufijam (OLAF).
3.           OCENA FINANČNIH POSLEDIC
PREDLOGA/POBUDE 
3.1.        Zadevni razdelki
večletnega finančnega okvira in odhodkovne proračunske vrstice
(novi večletni finančni okvir za obdobje 2014–2020)
·      Obstoječe odhodkovne proračunske vrstice 
Po vrstnem redu razdelkov
večletnega finančnega okvira in proračunskih vrstic (2014–2020).
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka [poimenovanje………………………...……….] || dif./nedif. ([28]) || držav Efte[29] || držav kandidatk[30] || tretjih držav || po členu 18(1)(aa) finančne uredbe 
 1 || (Nova) 06.02.02 subvencije EASA || diff/nedif. || DA || NE[31] || NE || NE 
3.2.        Ocenjene posledice za odhodke

3.2.1.     Povzetek ocenjenih posledic za
odhodke[32]

v mio. EUR (na tri decimalna mesta natančno)
 Razdelek večletnega finančnega okvira: || 1 || Pametna in vključujoča rast 
 GD za mobilnost in promet ||   ||   || Leto N[33] || Leto N+1 || Leto N+2 || Leto N+3 || Leto N + 4 in kasnejša (neomejeno) || SKUPAJ 
  Odobritve za poslovanje ||   ||   ||   ||   ||   ||   
 Proračunska postavka: nova 06.02.02 || obveznosti || (1) || 0,365 || 0,365 || 0,365 || 0,365 || 0,365 ||   
 plačila || (2) || 0,365 || 0,365 || 0,365 || 0,365 ||   ||   
 Odobritve za upravne zadeve, ki se financirajo iz sredstev določenih programov[34] ||   ||   ||   ||   ||   ||   
 Odobritve za GD za mobilnost in promet SKUPAJ || obveznosti || =1+1a +3 || 0,365 || 0,365 || 0,365 || 0,365 || 0,365 ||   
 plačila || =2+2a +3 || 0,365 || 0,365 || 0,365 || 0,365 || 0,365 ||   
    Odobritve za poslovanje SKUPAJ || obveznosti || (4) || 0,365 || 0,365 || 0,365 || 0,365 || 0,365 ||   
 plačila || (5) || 0,365 || 0,365 || 0,365 || 0,365 || 0,365 ||   
  Odobritve za upravne zadeve, ki se financirajo iz sredstev določenih programov, SKUPAJ || (6) ||   ||   ||   ||   ||   ||   
 Odobritve iz RAZDELKA 1 večletnega finančnega okvira SKUPAJ || obveznosti || =4+ 6 || 0,365 || 0,365 || 0,365 || 0,365 || 0,365 ||   
 plačila || =5+ 6 || 0,365 || 0,365 || 0,365 || 0,365 || 0,365 ||   
 Razdelek večletnega finančnega okvira: || 5 || „Upravni odhodki“ [35] 
v mio. EUR (na tri decimalna mesta natančno)
   ||   ||   || Leto N || Leto N+1 || Leto N+2 || Leto N+3 || ... vstavite ustrezno število let glede na trajanje učinka (prim. točka 1.6) || SKUPAJ 
 GD: <…….> || 
  Človeški viri ||   ||   ||   ||   ||   ||   ||   ||   
  Drugi upravni odhodki ||   ||   ||   ||   ||   ||   ||   ||   
 GD za <…….> SKUPAJ || odobritve ||   ||   ||   ||   ||   ||   ||   ||   
 Odobritve iz RAZDELKA 5 večletnega finančnega okvira SKUPAJ || (obveznosti skupaj = plačila skupaj) ||   ||   ||   ||   ||   ||   ||   ||   
v mio. EUR (na tri decimalna mesta natančno)
   ||   ||   || Leto N[36] || Leto N+1 || Leto N+2 || Leto N+3 || ... vstavite ustrezno število let glede na trajanje učinka (prim. točka 1.6) || SKUPAJ 
 Odobritve iz RAZDELKOV od 1 do 5 večletnega finančnega okvira SKUPAJ || obveznosti ||   ||   ||   ||   ||   ||   ||   ||   
 plačila ||   ||   ||   ||   ||   ||   ||   ||   
3.2.2.     Ocenjene posledice za
odobritve za poslovanje 
–     
¨ Za predlog/pobudo niso potrebne odobritve za poslovanje. 
–       Za predlog/pobudo so potrebne odobritve za poslovanje, kot je
pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Cilji in realizacije   ò ||   ||   || Leto N[37] || Leto N+1 || Leto N+2 || Leto N+3 || Leto N + 4 in kasnejša (neomejeno) || SKUPAJ 
 REALIZACIJE 
 vrsta realizacije[38] || povprečni stroški realizacije || število realizacij || stroški || število realizacij || stroški || število realizacij || stroški || število realizacij || stroški || število realizacij stroški || število realizacij skupaj || stroški skupaj 
 POSAMEZNI CILJ št. 1[39]... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - realizacija || glej * || 0,365 ||   || 0,365 ||   || 0,365 ||   || 0,365 ||   || 0,365 || 0,365 ||   ||   
 STROŠKI SKUPAJ ||   || 0,365 ||   || 0,365 ||   || 0,365 ||   || 0,365 || 0,365 ||   ||   
* Realizacije ni mogoče izmeriti,
opredeljena pa je kot „prispevek k izboljšanju varnosti v letalstvu“.
3.2.3.     Ocenjene posledice za
odobritve za upravne narave
3.2.3.1.  Povzetek 
–     
 Za predlog/pobudo niso potrebne odobritve za
upravne zadeve. 
–     
¨ Za predlog/pobudo so potrebne odobritve za upravne zadeve, kot je
pojasnjeno v nadaljevanju:
v mio. EUR (na tri
decimalna mesta natančno)
   || Leto N [40] || Leto N+1 || Leto N+2 || Leto N+3 || ... vstavite ustrezno število let glede na trajanje učinka (prim. točka 1.6) || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi upravni odhodki ||   ||   ||   ||   ||   ||   ||   ||   
 Seštevek za RAZDELEK 5 večletnega finančnega okvira ||   ||   ||   ||   ||   ||   ||   ||   
 Odobritve zunaj RAZDELKA 5[41] večletnega finančnega okvira ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi upravni odhodki ||   ||   ||   ||   ||   ||   ||   ||   
 Seštevek za odobritve zunaj RAZDELKA 5 večletnega finančnega okvira ||   ||   ||   ||   ||   ||   ||   ||   
 SKUPAJ ||   ||   ||   ||   ||   ||   ||   ||   
3.2.3.2.   Ocenjene potrebe po
človeških virih 
–     
 Za predlog/pobudo niso potrebni človeški viri
za GD za mobilnost in promet.
–     
¨ Za predlog/pobudo so potrebni človeški viri, kot je pojasnjeno v
nadaljevanju:
ocena, izražena v celih številkah (ali na
največ eno decimalno mesto natančno)
   || Leto N || Leto N+1 || Leto N+2 || Leto N+3 || ... vstavite ustrezno število let glede na trajanje učinka (gl. točko 1.6) 
  Delovna mesta v skladu s kadrovskim načrtom (uradniki in začasni uslužbenci) 
 XX 01 01 01 (sedež in predstavništva Komisije) ||   ||   ||   ||   ||   ||   ||   
 XX 01 01 02 (delegacije) ||   ||   ||   ||   ||   ||   ||   
 XX 01 05 01 (posredne raziskave) ||   ||   ||   ||   ||   ||   ||   
 10 01 05 01 (neposredne raziskave) ||   ||   ||   ||   ||   ||   ||   
  Zunanji sodelavci (v ekvivalentu polnega delovnega časa: EPDČ)[42] 
 XX 01 02 01 (PU, ZU, NNS iz splošnih sredstev) ||   ||   ||   ||   ||   ||   ||   
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 XX 01 04 yy [43] || - na sedežu[44] ||   ||   ||   ||   ||   ||   ||   
 - na delegacijah ||   ||   ||   ||   ||   ||   ||   
 XX 01 05 02 (PU, ZU, NNS za posredne raziskave) ||   ||   ||   ||   ||   ||   ||   
 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ ||   ||   ||   ||   ||   ||   ||   
XX je zadevno
področje ali naslov.
Potrebe po človeških
virih se krijejo z osebjem iz GD, dodeljenim za upravljanje tega ukrepa in/ali
prerazporejenim znotraj GD, po potrebi z dodatnimi viri, ki se lahko
pristojnemu GD dodelijo v okviru postopka letne dodelitve virov glede na
proračunske omejitve.
Opis nalog:
 Uradniki in začasni uslužbenci ||   
 Zunanji sodelavci ||   
3.2.4.     Skladnost z veljavnim večletnim
finančnim okvirom 
–     
 Predlog/pobuda je skladna z veljavnim večletnim
finančnim okvirom za obdobje (2014–2020)[45].
–     
¨  Za predlog/pobudo je potrebna sprememba zadevnega razdelka večletnega
finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–     
¨  Za predlog/pobudo je potrebna uporaba instrumenta prilagodljivosti
ali sprememba večletnega finančnega okvira[46].
Pojasnite te zahteve ter navedite zadevne razdelke in
proračunske vrstice ter ustrezne zneske.
3.2.5.     Udeležba tretjih oseb pri
financiranju 
–     
V predlogu/pobudi ni načrtovano sofinanciranje
tretjih oseb. 
–     
V predlogu/pobudi je načrtovano
sofinanciranje, kot je ocenjeno v nadaljevanju:
odobritve v mio. EUR (na tri decimalna mesta
natančno)
   || Leto N || Leto N+1 || Leto N+2 || Leto N+3 || ... vstavite ustrezno število let glede na trajanje učinka (prim. točka 1.6) || Skupaj 
 Navedite organ, ki bo sofinanciral predlog/pobudo ||   ||   ||   ||   ||   ||   ||   ||   
 Sofinancirane odobritve SKUPAJ ||   ||   ||   ||   ||   ||   ||   ||   
3.3.        Ocenjeni učinek na
prihodke 
–     
 Predlog/pobuda nima finančnih posledic za
prihodke.
–     
¨  Predlog/pobuda ima finančne posledice, kot je pojasnjeno v
nadaljevanju:
–                   
¨         na lastna sredstva, 
–                   
¨         na razne prihodke. 
v mio. EUR (na tri decimalna mesta natančno)
 Proračunska vrstica prihodkov: || Odobritve na voljo za tekoče proračunsko leto || Vpliv predloga/pobude[47] 
 Leto N || Leto N+1 || Leto N+2 || Leto N+3 || ... vstavite ustrezno število stolpcev glede na trajanje učinka (prim. točka 1.6) 
 Člen …………. ||   ||   ||   ||   ||   ||   ||   ||   
Za razne namenske
prihodke navedite zadevne proračunske vrstice.
Navedite metodo
izračuna učinka na prihodke.
[1]               Direktiva
št. 2003/42/ES Evropskega parlamenta in Sveta z dne 13. junija 2003 o
poročanju o dogodkih v civilnem letalstvu; UL L 167, 4.7.2003, str. 23.
[2]               Uredba
Komisije (ES) št. 1321/2007 z dne 12. novembra 2007 o določitvi izvedbenih
pravil za vključitev informacij o dogodkih v civilnem letalstvu v
centralno podatkovno bazo, UL L 294, 13.11.2007, str. 3; in Uredba Komisije (ES)
št. 1330/2007 z dne 24. septembra 2007 o določitvi izvedbenih pravil za
razširjanje informacij zainteresiranim strankam o dogodkih v civilnem
letalstvu, UL L 295, 14.11.2007, str. 7.
[3]               Uredba
(EU) št. 996/2010 Evropskega parlamenta in Sveta z dne 20. oktobra 2010
o preiskavah in preprečevanju nesreč in incidentov v civilnem
letalstvu ter razveljavitvi Direktive 94/56/ES, besedilo velja za EGP; UL L 295,
12.11.2010, str. 35.
[4]               COM(2011)
144 final.
[5]               COM(2011)
670 final.
[6]               Povzetek
posvetovanja je na voljo na spletni strani: http://ec.europa.eu/transport/air/consultations/2011_11_09_occurence_en.htm.
[7]               Sklep
Komisije z dne 20. maja 1998 o ustanovitvi Odborov sektorskega dialoga med
socialnimi partnerji na evropski ravni; UL L 225, 12.8.1998, str. 27.
[8]               Povzetek
sestanka in sprejeti sklepi so na voljo na spletni strani: http://ec.europa.eu/transport/modes/air/events/2012-04-19-seminar-aviation-safety_en.htm
[9]               UL C,
, str. .
[10]             UL C,
, str. .
[11]             UL
C […], […], str. […].
[12]             UL
L 295, 12.11.2010, str. 35.
[13]             UL
L 55, 28.2.2011, str. 13.
[14]             UL
L 281, 23.11.1995, str. 31.
[15]             UL
L 8, 12.1.2001, str. 1.
[16]             UL
L 145, 31.5.2001, str. 43.
[17]             UL
L 167, 4.7.2003, str. 23.
[18]             UL
L 294, 13.11.2007, str. 3.
[19]             UL
L 295, 14.11.2007, str. 7.
[20]             Uredba
(ES) št. 1008/2008 Evropskega parlamenta in Sveta z dne 24. septembra 2008
o skupnih pravilih za opravljanje zračnih prevozov v Skupnosti
(prenovitev) (Besedilo velja za EGP); UL L 293, 31.10.2008,
str. 3.
[21]             Uredba
(ES) št. 216/2008 Evropskega parlamenta in Sveta z dne 20. februarja 2008 o
skupnih predpisih na področju civilnega letalstva in ustanovitvi Evropske
agencije za varnost v letalstvu in razveljavitvi Direktive Sveta 91/670/EGS,
Uredbe (ES) št. 1592/2002 in Direktive 2004/36/ES (Besedilo velja za EGP); UL
L 79, 19.3.2008, str. 1.
[22]             Uredba
Komisije (ES) št. 859/2008 z dne 20. avgusta 2008 o spremembi Uredbe Sveta
(EGS) št. 3922/91 glede skupnih tehničnih predpisov in upravnih postopkov,
ki se uporabljajo za komercialni prevoz z letali; UL L 254, 20.9.2008, str.
1.
[23]             ABM:
upravljanje po dejavnostih – ABB: oblikovanje proračuna po dejavnostih.
[24]             Po
členu 49(6)(a) oz. (b) finančne uredbe.
[25]             Pojasnila
o načinih upravljanja in sklici na finančno uredbo so na voljo na
spletišču BudgWeb: http://www.cc.cec/budg/man/budgmanag/budgmanag_en.html
[26]             Po
členu 185 finančne uredbe.
[27]             UL
L 136, 31.5.1999, str. 1.
[28]             Dif.
= diferencirana sredstva / nedif. = nediferencirana sredstva.
[29]             Efta:
Evropsko združenje za prosto trgovino. 
[30]             Države
kandidatke in po potrebi potencialne države kandidatke z Zahodnega Balkana.
[31]             Udeležba
evropskih tretjih držav, povezanih z Agencijo (Švica, Norveška in Islandija).
[32]             Ti
zneski se bodo krili s prerazporeditvijo.
[33]             Ob
predvidevanju, da je leto N 2014 leto možnega sprejetja.
[34]             Tehnična
in/ali upravna pomoč ter odhodki za podporo izvajanja programov in/ali
ukrepov EU (prej vrstice BA), posredne raziskave, neposredne raziskave.
[35]             Brez
upravnih odhodkov za GD za mobilnost in promet.
[36]             Leto N
je leto začetka izvajanja predloga/pobude.
[37]             Ob
predvidevanju, da je leto N 2014 leto možnega sprejetja.
[38]             Realizacije
so dobavljeni proizvodi in opravljene storitve (npr.: število financiranih izmenjav študentov, število kilometrov novo
zgrajenih cest …).
[39]             Kakor
je opisan v oddelku 1.4.2. „Posamezni cilji …“.
[40]             Leto N
je leto začetka izvajanja predloga/pobude.
[41]             Tehnična
in/ali upravna pomoč ter odhodki za podporo izvajanja programov in/ali
ukrepov EU (prej vrstice BA), posredne raziskave, neposredne raziskave.
[42]             PU
= pogodbeni uslužbenec; ZU = začasni uslužbenec; MSD = mlajši strokovnjak
v delegaciji; LU = lokalni uslužbenec; NNS = napoteni nacionalni strokovnjak; 
[43]             V
okviru zgornje meje za zunanje sodelavce iz odobritev za poslovanje (prej
vrstice BA).
[44]             Zlasti za strukturna sklada, Evropski kmetijski
sklad za razvoj podeželja (EKSRP) in Evropski sklad za ribištvo (ESR).
[45]             Razprava
o večletnem finančnem okviru (2014–2020) še poteka.
[46]             Glej
točki 19 in 24 Medinstitucionalnega sporazuma.
[47]             Za
tradicionalna lastna sredstva (carine, prelevmane za sladkor) morajo biti
navedeni neto zneski, tj. bruto zneski po odbitku 25 % stroškov
pobiranja.